title: শাহীন একাডেমী স্কুল এন্ড কলেজ

text: স্কুলটি ১৯৮৫ সালে ফেনী শহরে প্রতিষ্ঠিত হয়। স্কুলটি ইসলামিক এডুকেশন সোসাইটি দ্বারা নিয়ন্ত্রিত হয়। প্রতিষ্ঠানটি ফেনী এস,এস,কে রোডে অবস্থিত ছিল পরবর্তীকালে রামপুরের নিজেস্ব জায়গায় স্থানান্তরিত হয়েছে।


title: শাহীন একাডেমী স্কুল এন্ড কলেজ

text: বর্তমানে প্রতিষ্ঠানটিতে ৪০০০+ ছাত্র-ছাত্রী অধ্যায়নরত রয়েছে।


title: জেমস মিল প্রসঙ্গে নোটসমূহ

text: জেমস মিল প্রসঙ্গে নোটসমূহ () হচ্ছে ১৮৪৪ সালে কার্ল মার্কসের লিখিত একটি লেখা, যেটি সাধারণভাবে "পারীর নোটবই" নামক লেখার অংশ। এটাতে মার্কস জেমস মিলের "Elements of Political Economy" গ্রন্থের সমালোচনা করেন। এই লেখাটি তাঁর পরবর্তীকালের রচনা "দার্শনিক ও অর্থনৈতিক পাণ্ডুলিপি ১৮৪৪" গঠন করে।


title: জেমস মিল প্রসঙ্গে নোটসমূহ

text: "জেমস মিল প্রসঙ্গে নোটসমূহ" মার্কস লেখেন ১৯৪৪ সনের বসন্ত ও গ্রীষ্মে। তিনি এখানে দেখান যে, মজুরি-শ্রম, ঋণ এবং ব্যাংকিং_এসবই মানব বিচ্ছিন্নতার রূপ। এগুলো মানুষকে বাস্তব, জীবন্ত স্বতন্ত্র হতে তার সত্যিকারের সত্তার হাওয়াই ক্যারিকেচারে পরিণত করে। বিনিময়ের পদ্ধতি এমন সামাজিক মেলামেশা যা মানুষের মাঝে ঘটে না, ঘটে এমন মানুষদের মাঝে যারা নিজেরাই জিনিস হিসেবে মূল্যবান। এর মানে, তা হলো সামাজিক মেলামেশার এক বিচ্ছিন্নতার রূপ। শেষে তিনি ভালোবাসা ও পারস্পরিক স্বীকৃতির ভিত্তিতে মানব স্বভাবের স্বাধীন প্রকাশ হিসেবে শ্রমের ধারণার কথা বলেছেন।


title: জেমস মিল প্রসঙ্গে নোটসমূহ

text: মার্কস সারা জীবন বিভিন্ন নোটবই সঙ্গে রেখেছেন, বিভিন্ন লেখকদের রচনা পাঠ করে তা থেকে উদ্ধৃতি টুকে সাথে মন্তব্য লিখে রাখতেন। পারী বাসকালের নয়টা নোটবইয়ে মন্তব্য খুব টুকরো টুকরো। ব্যতিক্রম মিল প্রসঙ্গে এই লেখা। লেখাটার সাথে "দার্শনিক ও অর্থনৈতিক পাণ্ডুলিপি ১৮৪৪"-এর ধরনের খুব মেলে।


title: কৈমুর জেলা

text: কৈমুর জেলা হল ভারতের বিহার রাজ্যের ৩৮টি জেলার অন্যতম। এই জেলার সদর শহর ভাবুয়া। কৈমুর জেলা বিহারের পাটনা বিভাগের অন্তর্গত। এটি বিহারের পশ্চিমতম প্রান্তের জেলা। কৈমুর জেলায় ভাবুয়া-চন্দৌলি রোডের উপর অবস্থিত চান্দ বিহারের পশ্চিমতম স্থান।


title: কৈমুর জেলা

text: ১৯৯১ সালের মার্চ মাসে রোহতাস জেলা ভেঙে কৈমুর জেলা গঠিত হয়। কৈমুর জেলার লেহদায় ২০,০০০ বছরের পুরনো একটি জনবসতির প্রমাণ পাওয়া গিয়েছে। ২০১২ সালের জুন মাসে এই জেলার বৈদ্যনাথে প্রত্নতাত্ত্বিক খননকার্যের ফলে পালযুগের কয়েকটি মিথুনমূর্তি পাওয়া গিয়েছে। বর্তমানে কৈমুর জেলা রেড করিডোরের অন্তর্গত একটি জেলা।


title: কৈমুর জেলা

text: কৈমুর জেলার আয়তন । আয়তনের দিক থেকে এই জেলা রাশিয়ার ভয়গাচ দ্বীপের প্রায় সমান।


title: কৈমুর জেলা

text: কৈমুর জেলার দক্ষিণে কৈমুর পর্বতমালা ও রোহতাস মালভূমি অবস্থিত। কর্মনাশা, কুদ্রা ও দুর্গাবতী নদী এই জেলার উপর দিয়ে প্রবাহিত হয়েছে। তেলহারের কর্কট জলপ্রপাত এই জেলার একটি বিখ্যাত জলপ্রপাত। এই জেলায় ১,০৬,৩০০ হেক্টর বনাঞ্চল রয়েছে। কৈমুর বন্যপ্রাণী অভয়ারণ্য এখানকার একটি উল্লেখযোগ্য অভয়ারণ্য। এই অভয়ারণ্যে বাঘ, চিতাবাঘ ও চিঙ্কারা দেখা যায়।


title: কৈমুর জেলা

text: কৈমুর জেলার অর্থনীতির মূল ভিত্তি হল কৃষি। ধান, গম, সবজি, ডাল ও ভুট্টা এখানকার প্রধান কৃষিজ ফসল। জেলার প্রধান শিল্প হল বনস্পতি ওয়েল লিমিটেড, এসিসি লিমিটেড ও পুসাউলিতে পাওয়ার গ্রিড কর্পোরেশন অফ ইন্ডিয়ার হাই ভিলেজ ডাইরেক্ট কারেন্ট (এইচভিডিসি) গ্রিড স্টেশন।


title: কৈমুর জেলা

text: ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় কৈমুর জেলার নাম অন্তর্ভুক্ত করেছে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, কৈমুর জেলা তার অন্যতম।


title: কৈমুর জেলা

text: কৈমুর জেলা দুটি মহকুমায় বিভক্ত। যথা: মোহনিয়া মহকুমা ও ভাবুয়া মহকুমা। মহকুমাদুটি আবার ১১টি ব্লকে বিভক্ত। যথা: ভাবুয়া, রামগড়, মোহনিয়া, দুর্গাবতী, অধউরা, ভগবানপুর, চান্দ, চৈনপুর, কুদ্রা, রামপুর ও নুয়াওয়ান।


title: কৈমুর জেলা

text: ২০১১ সালের জনগণনা অনুসারে, কৈমুর জেলার জনসংখ্যা ১,৬২৬,৩৮৪। জনসংখ্যার হিসেবে এই জেলা গিনি-বিসসুয়া রাষ্ট্র বা মার্কিন যুক্তরাষ্ট্রের ইডাহো রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৩০৭তম। কৈমুর জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২৭.৫৪%। কৈমুর জেলার লিঙ্গানুপাতের হার প্রতি ১০০০ পুরুষে ৯১৯ জন মহিলা


title: মগধ বিভাগ

text: মগধ বিভাগ হল ভারতের বিহার রাজ্যের একটি প্রশাসনিক বিভাগ। এই বিভাগের সদর শহর গয়া। ২০০৫ সালের পরিস্থিতি অনুসারে, গয়া, নওয়াদা, আওরঙ্গাবাদ, জেহানাবাদ ও অরোয়াল জেলা নিয়ে এই বিভাগ গঠিত।


title: রক্ষণশীলতাবাদ

text: রক্ষণশীলতা বা রক্ষণশীলতাবাদ () হল দ্রুত পরিবর্তনের বিরোধিতা, এবং এটি সমাজে ঐতিহ্যকে ধরে রাখার প্রতি গুরুত্ব প্রদান করে। গ্র্যাজুয়ালিজম বা পর্যায়ক্রমিক পরিবর্তনবাদ এর একটি প্রকরণ।


title: রক্ষণশীলতাবাদ

text: ১৮১৮ সালে ফ্রান্সিস-রেনে দে চেট্যুব্রিয়ান্ড রাজনৈতিক প্রসঙ্গে সর্বপ্রথম এই পরিভাষাটি ব্যবহার করেন। এটি ছিল বর্বোন পুনুরুদ্ধারকালীন সময়, যখন ফরাসি বিপ্লবের প্রণীত নীতিসমূহ প্রত্যাবর্তনের দাবি করা হয়েছিল।


title: রক্ষণশীলতাবাদ

text: ডানপন্থী রাজনীতির সঙ্গে উক্ত পরিভাষাটি সম্পর্কিত। বিস্তৃত পরিসরের একটি দৃষ্টিভঙ্গিকে ব্যাখ্যা করার জন্য এই পরিভাষাটি বারংবার ব্যবহৃত হয়েছে। রক্ষণশীল হিসেবে স্পষ্টভাবে বিবেচিত কোন একটিও নির্দিষ্ট নীতিমালা নেই, কারণ রক্ষণশীলতার সংজ্ঞার্থ এ সম্পর্কিত স্থান ও কালের উপর নির্ভর করে।


title: রক্ষণশীলতাবাদ

text: প্রধানত আব্রাহামিক ধর্মের ঐতিহ্যবিশিষ্ট দেশগুলোতে রক্ষণশীলতাবাদে ধর্মীয় বিশ্বাসের প্রতি সমর্থনের প্রবণতা দেখা যায়, যেখানে সেগুলো হল প্রধান বা সংখ্যাগরিষ্ঠ ধর্ম। ইংল্যান্ডে প্রকাশিত এডমান্ড বার্কের "Reflections on the revolution in France" বইয়ে লেখক অভিমত দেন যে, কোন যত্নবান সরকারের কর্তব্য হল জনগণকে সন্তুষ্ট রাখা এবং আইনানুগভাবে তাঁদের ব্যবস্থাপনা করা। তার এই দুটি নীতিই পরবর্তীকালে একই সঙ্গে প্রচলিত হয়।


title: রক্ষণশীলতাবাদ

text: কিছু রক্ষণশীলবিদ প্রচলিত বিষয়গুলোকে যেমন আছে তেমনই রাখতে চায়, অন্যদিকে বাকিরা চায় সেগুলোকে সেই অবস্থানে ফিরিয়ে নিতে যে অবস্থায় এগুলো পূর্বে ছিল বা এগুলোর উৎপত্তি ঘটেছিল। ইংল্যান্ডে একটি রক্ষণশীল রাজনৈতিক দল গঠিত হয়েছিল যার লক্ষ্য ছিল ধনী দরিদ্রের মাঝে উন্নত সমবায়, গণতন্ত্র, এবং কল্যাণ রাষ্ট্র প্রতিষ্ঠা। সে সময়ে ফ্রান্স এবং ইউরোপের অন্যান্য অংশের রক্ষণশীলপন্থীরাও একে সমর্থন জানিয়েছিলেন।


title: রক্ষণশীলতাবাদ

text: অতীতে যুক্তরাষ্ট্রে রক্ষণশীলপন্থীরা কেন্দ্রীকরণের প্রতি সতর্ক দৃষ্টি রাখতেন; তারা কল্যাণ রাষ্ট্রের ধারণাকে সন্দেহের দৃষ্টিতে দেখতেন এবং ব্যবসায়ীদেরকে মজুরি ও পণ্যের মূল্যের ব্যপারে আস্থাভাজন বলে মনে করতেন।


title: ডগ রিং

text: ডগলাস টমাস রিং (; জন্ম: ১৪ অক্টোবর, ১৯১৮ - মৃত্যু: ২৩ জুন, ২০০৩) ভিক্টোরিয়া প্রদেশের মেলবোর্নে জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৯৪৮ থেকে ১৯৫৩ মেয়াদকালে অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে লেগ ব্রেক ও গুগলি বোলিং করতেন। পাশাপাশি ডানহাতে নীচেরসারির কার্যকরী ব্যাটসম্যানের দায়িত্ব পালন করেছেন। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেন ডগ রিং।


title: ডগ রিং

text: হোবার্টে জন্মগ্রহণকারী রিং শৈশবেই ভিক্টোরিয়ায় স্থানান্তরিত হন। সেখানে মেলবোর্ন হাই স্কুলে অধ্যয়ন করেন। বিদ্যালয়ে থাকাকালীন ক্রিকেট খেলতেন। ১৯৩৫-৩৬ মৌসুমে প্রাহরানের পক্ষে প্রথম স্তরের ক্রিকেটে অংশ নিতেন। ভিক্টোরিয়ান ক্রিকেট অ্যাসোসিয়েশনের দ্বিতীয় স্তরের ক্রিকেটে বোলিং গড়ে শীর্ষস্থানে ছিলেন। ১৯৩৮ সালে রিচমন্ডের পক্ষে পাঁচ খেলায় অংশ নেয়ার পর ভিক্টোরিয়ার পক্ষে খেলার জন্য মনোনীত হন। ডিসেম্বর, ১৯৩৮ সালে নিউ সাউথ ওয়েলসের বিপক্ষে প্রথম-শ্রেণীর ক্রিকেটে তাঁর অভিষেক হয়। উদ্বোধনী খেলায় চাক ফ্লিটউড-স্মিথের সাথে বোলিং জুটি গড়ে সিড বার্নসের উইকেটসহ চার উইকেট দখল করেন তিনি। পরবর্তী খেলায় নয় নম্বরে ব্যাটিংয়ে নেমে ৮ম উইকেট জুটিতে লিন্ডসে হ্যাসেটের সাথে মূল্যবান ১১২ রান তোলেন। এতে তিনি ৫১ রান করেছিলেন।


title: ডগ রিং

text: প্রথম-শ্রেণীর ক্রিকেটে তিনি তাঁর কার্যকরী লেগ স্পিনে ৪২৬ উইকেট পেয়েছেন। এছাড়াও ব্যক্তিগত সর্বোচ্চ ১৪৫ রান তোলেন যা তাঁর সমগ্র খেলোয়াড়ী জীবনে একমাত্র সেঞ্চুরি হিসেবে বিবেচিত।


title: ডগ রিং

text: ১৯৪৭-৪৮ মৌসুমে ভারতের বিপক্ষে তাঁর টেস্ট অভিষেক ঘটে।


title: ডগ রিং

text: কলিন ম্যাককুলের পরিবর্তে সিরিজের পঞ্চম ও চূড়ান্ত টেস্টে ভারতের বিপক্ষে খেলার জন্য তাঁকে মনোনীত করা হয়। ১০ নম্বরে ব্যাটিংয়ে নেমে অপরাজিত ১১* থাকা অবস্থায় অস্ট্রেলিয়া দল ৫৭৫/৮ ডিক্লেয়ার করে। আট বলের ৩৬ ওভারে ১০৩ রানে ৩ উইকেট পান। পরের ইনিংসে ১৭ রান দিয়ে আরো ৩ উইকেট দখল করেন। ফলশ্রুতিতে ইংল্যান্ড সফরের জন্য তাঁকে দলে অন্তর্ভুক্ত করা হয়। ১৯৪৮ সালে ইংল্যান্ড সফরে ডন ব্র্যাডম্যানের নেতৃত্বাধীন অপরাজেয় দলে খেলেন। ঐ সফরে তিনি ইংল্যান্ডের বিরুদ্ধে একটিমাত্র টেস্টে অংশ নিয়েছিলেন। ওভালে অনুষ্ঠিত ঐ টেস্টে ইংল্যান্ড মাত্র ৫২ রানে অল-আউট হয়। প্রথম ইনিংসে তিনি বোলিং করার সুযোগ পাননি। দ্বিতীয় ইনিংসে ২৮ ওভারের মিতব্যয়ী বোলিং করে অ্যালান ওয়াটকিন্সের উইকেটটি পান। ব্র্যাডম্যানের চূড়ান্ত টেস্টটি ইনিংসের ব্যবধানে জয় পায়। তবে, ১৯৫১-৫২ মৌসুমে ওয়েস্ট ইন্ডিজের বিপক্ষে সর্বাপেক্ষা অধিক সফলতা লাভ করেন। এরপর ১৯৫৩ সালে তিনি পুণরায় ইংল্যান্ড সফরে যান।


title: ডগ রিং

text: ক্রিকেট খেলা থেকে অবসর নেয়ার পর ভিক্টোরিয়ার শিল্প-কারখানায় প্রশাসক পদে দায়িত্ব পালন করেন। এরপর রেডিওতে ক্রিকেট ধারাভাষ্যকার ও পরে অস্ট্রেলিয়ার ওয়ার্ল্ড অব স্পোর্টে উপস্থাপনায় সম্পৃক্ত ছিলেন তিনি।


title: ডগ রিং

text: ‘লেসলি’ নাম্নী এক রমণীর পাণিগ্রহণ করেন। এ দম্পতির তিন সন্তান ছিল। ২৩ জুন, ২০০৩ তারিখে মেলবোর্নে রিংয়ের দেহাবসান ঘটে।


title: রেসেলম্যানিয়া ৩১

text: রেসেলম্যানিয়া ৩১ ছিল ৩১তম বার্ষিক রেসেলম্যানিয়া প্রতি-দর্শনে-পরিশোধ (PPV) অনুষ্ঠান। এটি প্রযোযনা করেছেন ডাব্লিউডাব্লিউই। ক্যালিফোর্নিয়ার স্যান্টা ক্যালারার লেভি'স স্টেডিয়ামে ২০১৫ সালের ২৯ই ম্যাচ রেসেলম্যানিয়া ৩১ অনুষ্ঠিত হয়।.


title: রেসেলম্যানিয়া ৩১

text:
এটি প্রথম রেসেলম্যানিয়া যেটি স্যান ফ্রান্সিকো সামুদ্রিক এলাকায় অনুষ্ঠিত হয়েছিল। এটি ৬ষ্ঠ রেসেলম্যানিয়া যেটি ক্যালিফোর্নিয়ায় ( ২, ৭, ১২, ২০০০, এবং ২১ এর পর) অনুষ্ঠিত হয়েছে। এটি ৬ষ্ঠ রেসেলম্যানিয়া যেটি উম্মুক্ত-বাতাস ভেন্যুতে ( ৯, ২৪, ২৬, ২৭, এবং ২৯ এর পর)অনুষ্ঠিত হয়েছে।
এই আয়োজনে ৯টি ম্যাচ অনুষ্ঠিত হয়েছে। প্রধান ম্যাচ ব্রক লেসনার আর রোমান রিংস এর ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ এ সেথ রলিন্স তার মানি ইন দ্য ব্যাংক জমা দিয়ে ফাইনালে অংশগ্রহণ করলে নতুন করে ম্যাচ শুরু হয় ট্রিপল থ্রেট হিসেবে, আর রোলিন্স ওয়ার্ল্ড হেভিওয়েট চ্যাম্পিয়নশীপ জয় লাভ করে। এই আয়োজনটি স্টিং এর জন্য অক্ষমতা ছিল, তার অভিষেক ম্যাচে সে ট্রিপল এইচ এর কাছে পরাজিত হয়।
এই আয়োজনটি সমালোচক আর ভক্তদের সবচেয়ে বেশি পছন্দের আয়োজন। অনেক সমালোকের মতে এটি সবচেয়ে সেরা রেসেলম্যানিয়া। ডাব্লিউডাব্লিউই এর প্রতিবেদনে বলা হয়েছে এটি সবচেয়ে বেশি আয় করা রেসেলম্যানিয়া। এই আয়োজনটি $১২.৬মিলিয়ন মার্কিন ডলার আয় করে। এছাড়া ৭৬,৯৭৬ জন ভক্ত আয়োজনটি দেখতে উপস্থিত হয়েছিল।


title: রাণী মুখার্জীর চলচ্চিত্র তালিকা

text: রাণী মুখার্জী একজন ভারতীয় অভিনেত্রী যিনি বলিউড চলচ্চিত্রে অভিনয়ের জন্য ব্যপকভাবে পরিচিত। তিনি তার বাবা রাম মুখার্জী পরিচালিত "বিয়ের ফুল" (১৯৯৬) বাংলা চলচ্চিত্রে পার্শ্ব-চরিত্রে অভিনয়ের মধ্য দিয়ে আত্মপ্রকাশ করেন। তার প্রথম মুখ্য চরিত্রে অভিনয় ছিল ধর্ষণের শিকার একটি মেয়ের চরিত্রে ১৯৯৭ সালের সামাজিক নাট্য "রাজা কি আযে গি বারাত" চলচ্চিত্রে, যা আর্থিকভাবে ব্যর্থ হলেও তিনি তার চরিত্রের উল্লেখযোগ্য ভূমিকার জন্য স্ক্রিন অ্যাওয়ার্ডস অনুষ্ঠানে একটি বিশেষ জুরি ট্রফি লাভ করেন। ১৯৯৮ সালে, তিনি "গোলাম" অ্যাকশন চলচ্চিত্রে আমির খানের বিপরীতে তার চরিত্রের জন্য সর্বজনীন স্বীকৃতি অর্জন করেন। সে বছরের শেষে, "কুছ কুছ হোতা হ্যায়" রোমান্টিক নাট্য চলচ্চিত্রে শাহরুখ খানের বিপরীত রোমান্টিক চরিত্রে যুগান্তকারী ভূমিকার জন্য মুখার্জী শ্রেষ্ঠ পার্শ্ব অভিনেত্রী বিভাগে প্রথম ফিল্মফেয়ার পুরস্কার লাভ করেন। এই প্রাথমিক সাফল্যের পর তিনি বেশ কিছু চলচ্চিত্রে নেতৃস্থানীয় নারী চরিত্রে উপস্থিত হয়েছেন, যার মধ্যে অর্ন্তভুক্ত রয়েছে কমেডি চলচ্চিত্র "হ্যালো ব্রাদার" (১৯৯৯), অ্যাকশন থ্রিলার "বিচ্ছু" (২০০০), এবং নাট্য চলচ্চিত্র "" (২০০১), যার কোনটিই তার কর্মজীবনে সাপল্য আনতে সাহায্য করেনি। এছাড়াও কমল হাসান পরিচালিত "হে রাম" (২০০০) দ্বিভাষিক চলচ্চিত্র পার্শ্ব ভূমিকায় অভিনয় উল্লেখযোগ্য ছিল, এবং চলচ্চিত্রটি সে বছরের জন্য একাডেমি পুরস্কার ভারতের অফিসিয়াল ভুক্তি হিসেবে নির্বাচিত হয়েছিল।


title: রাণী মুখার্জীর চলচ্চিত্র তালিকা

text: মুখার্জীর কর্মজীবনের সাফল্য আসে ২০০২ সালে, যখন তিনি যশ রাজ ফিল্মসের রোমান্টিক নাট্য "সাথিয়া" চলচ্চিত্রে একজন মেডিকেল ছাত্রীর ভূমিকায় অভিনয় করেন, যা তাকে শ্রেষ্ঠ অভিনেত্রীর জন্য ফিল্মফেয়ার সমালোচক পুরস্কার এনে দেয়। একই বছরে, তিনি আদনান সামীর "তেরা চেহেরা" মিউজিক ভিডিওতে উপস্থিত হন। ২০০৪ সালে রোমান্টিক কমেডি "হাম তুম" এবং নাট্য "যুবা" চলচ্চিত্রে তার ভূমিকার জন্য মুখার্জী সে বছর একমাত্র অভিনেত্রী হিসেবে যথাক্রমে শ্রেষ্ঠ অভিনেত্রী এবং শ্রেষ্ঠ পাশ্ব অভিনেত্রী জন্য ফিল্মফেয়ার পুরস্কার লাভ করেন। সে বছরই, তিনি "বীর-জারা"–বছরের সর্বাধিক ব্যবসাসফল বলিউড চলচ্চিত্রে অভিনয় করেন। ২০০৫ সালে, তিনি "ব্ল্যাক" নাট্য চলচ্চিত্রে একজন অন্ধ, বধির ও মূক নারী চরিত্রে এবং সমালোচকদের দ্বারা বহুল প্রশংসিত "পহেলি" ফ্যান্টাসি চলচ্চিত্রে অভিনয়ের জন্য প্রশংসা অর্জন করেন। একই বছর তিনি "বান্টি অর বাবলি" সফল কমেডি চলচ্চিত্রে একটি চঞ্চল নারী চরিত্রে অভিনয় করেন। "ব্ল্যাক" চলচ্চিত্রে তার অভিনয়ের জন্য, তিনি ফিল্মফেয়ার পুরস্কার অনুষ্ঠানে শ্রেষ্ঠ অভিনেত্রী এবং শ্রেষ্ঠ অভিনেত্রী – সমালোচক ট্রফি অর্জন করেন। পরবর্তী বছর, তিনি একজন অসুখী বিবাহিত নারীর চরিত্রে অভিনয় করেন "কভি আলবিদা না কেহনা" নাট্য চলচ্চিত্রে যা বিদেশে শীর্ষ আয়কারী বলিউড চলচ্চিত্র হিসেবে বিবেচিত হয়।


title: রাণী মুখার্জীর চলচ্চিত্র তালিকা

text:
আর্থিকভাবে সফল "তা রা রাম পাম" (২০০৭) পারিবারিক নাটক চলচ্চিত্রে নেতৃস্থানীয় ভূমিকায় অভিনয়ের পর, মুখার্জী পরবর্তী দুই বছরের জন্য যশ রাজ ফিল্মস প্রযোজিত চলচ্চিত্রে প্রাথমিকভাবে অভিনয় করেন। এই চলচ্চিত্রের কোনটিই বক্স অফিসে সাফল্য লাভ করনি, যার পরে তিনি সনি এন্টারটেইনমেন্ট টেলিভিশনের রিয়ালিটি শো ডান্স প্রিমিয়ার লীগের (২০০৯) একজন প্রতিভা বিচারক হিসাবে উপস্থিত হন। ২০১১ সালের আধা জীবনী থ্রিলার "নো ওয়ান কিল্‌ড জেসিকা" চলচ্চিত্র মীরা গাইতি নামে একজন উদ্ধত টেলিভিশনের প্রতিবেদকের চরিত্রে অভিনয় তাকে পুনরায় ফিল্মফেয়ারে শেষ্ঠ পার্শ্ব অভিনেত্রী ট্রফির কৃতীত্ব এনে দেয়, এবং চলচ্চিত্রটি বিগত চার বছরের মধ্যে তার প্রথম বক্স অফিসে সাফল্য এনে দেয়। গাইতি চরিত্রে তিনি এছাড়াও "সি.আই.ডি." টেলিভিশন ধারাবাহিকের একটি পর্বে উপস্থিত হন। ২০১২ সালে তিনি একজন শোকার্ত মায়ের চরিত্রে "" অতিপ্রাকৃত থ্রিলার চলচ্চিত্রে চিত্রিত হন এবং ২০১৪ সালে তিনি "মারদানি" অপরাধ থ্রিলার চলচ্চিত্রে একজন পুলিশ কর্মকর্তা হিসেবে হাজির হন।তিনি একটি একক চরিত্র অভিনয় করেন যার দুইটি ভিন্ন নাম রয়েছে।
তিনি একটি নারী চরিত্রে অভিনয় করেছিলেন যাকে একজন মানুষ হিসেবে দেখা হয়।
"বম্বে টকিজ" চারটি তথ্যচিত্র নিয়ে গঠিত, পরিচালনা করেছেন অনুরাগ কাশ্যপ, দিবাকর ব্যানার্জী, জোয়া আখতার এবং করন জোহর।


title: ভাইবার

text: ভাইবার () হল একটি তাৎক্ষণিক বার্তা প্রেরক এবং ভয়েস ওভার আইপি (ভিওআইপি) স্মার্টফোনের জন্য অ্যাপ্লিকেশন যা মিডিয়া দ্বারা বিকশিত হয়েছে। তাৎক্ষণিক বার্তা প্রেরক ছাড়াও, ব্যবহারকারীরা ছবি, ভিডিও এবং অডিও মিডিয়া বার্তা বিনিময় করতে পারেন। ম্যাক ওএস, এনড্রয়েড, ব্ল্যাকবেরি ওএস, আইওএস, সিরিজ ৪০, সিমবিয়ান, বাডা, উইন্ডোজ ফোন, এবং মাইক্রোসফট উইন্ডোজ জন্য ক্লায়েন্ট সফটওয়্যার পাওয়া যায়। একটি ৬৪-বিট লিনাক্স সংস্করণ .deb (ডেবিয়ান ও উবুন্টু) এবং .rpm (ফেডোরা ও ওপেনসুয্যে) উভয় প্যাকেজ ফরম্যাটের পাওয়া যায়।


title: বরিশাল-১

text: বরিশাল-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১১৯নং আসন।


title: বরিশাল-১

text:
বরিশাল-১ আসনটি বরিশাল জেলার আগৈলঝাড়া উপজেলা ও গৌরনদী উপজেলা নিয়ে গঠিত।
বরিশাল-১ নির্বাচনী এলাকা ১৯৭৩ সালে স্বাধীন বাংলাদেশ প্রথম নির্বাচনের সময় গঠিত হয়েছিল।


title: বরিশাল-১

text: বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে আবুল হাসনাত আবদুল্লাহ বিনা প্রতিদ্বন্দ্বিতায় নির্বাচিত হন।


title: বরিশাল-২

text: বরিশাল-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২০নং আসন।


title: বরিশাল-২

text:
বরিশাল-২ আসনটি বরিশাল জেলার উজিরপুর উপজেলা ও বানারীপাড়া উপজেলা নিয়ে গঠিত।
বরিশাল-২ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।


title: বরিশাল-২

text: ২০০৮ সালের সাধারণ নির্বাচনের আগে, বাংলাদেশ নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করে। ফলে ২০০৮ সালের নির্বাচনে এ আসনের সীমানা পুনরায় বদল হয়েছিল।


title: বরিশাল-৩

text: বরিশাল-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২১নং আসন।


title: বরিশাল-৩

text: বরিশাল-৩ আসনটি বরিশাল জেলার মুলাদী উপজেলা ও বাবুগঞ্জ উপজেলা নিয়ে গঠিত।


title: বরিশাল-৩

text: বরিশাল-৩ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।


title: বরিশাল-৩


title: বরিশাল-৪

text: বরিশাল-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২২নং আসন।


title: বরিশাল-৪

text: বরিশাল-৪ আসনটি বরিশাল জেলার মেহেন্দিগঞ্জ উপজেলা ও হিজলা উপজেলা নিয়ে গঠিত।


title: বরিশাল-৪

text: বরিশাল-৪ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।


title: বরিশাল-৪

text: ২০০৮ সালের সাধারণ নির্বাচনের আগে, বাংলাদেশ নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করে। ফলে ২০০৮ সালের নির্বাচনে এ আসনের সীমানা পরিবর্তন হয়েছিল।


title: বরিশাল-৫

text: বরিশাল-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২৩নং আসন।


title: বরিশাল-৫

text: বরিশাল-৫ আসনটি বরিশাল জেলার বরিশাল সিটি কর্পোরেশন ও বরিশাল সদর উপজেলা নিয়ে গঠিত।


title: বরিশাল-৫

text: বরিশাল-৫ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।


title: বরিশাল-৫

text: এপ্রিল ২০১৪ সালে শওকত হোসেন হিরণ মারা যান। উপনির্বাচনে তার স্ত্রী জেবুন্নেছা আফরোজ নির্বাচিত হন৷


title: বরিশাল-৫

text: বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে শওকত হোসেন হিরণ বিনা প্রতিদ্বন্দ্বিতায় নির্বাচিত হন।


title: বরিশাল-৫

text: ১৯৯৮ সালের ১২ মার্চ নাসিম বিশ্বাস মারা যান, উপ-নির্বাচনে বিএনপির মজিবুর রহমান সারওয়ার নির্বাচিত হন।


title: বরিশাল-৫

text: অক্টোবর ১৯৯১ সালে আবদুর রহমান বিশ্বাস বাংলাদেশের রাষ্ট্রপতি হলে, তার আসনটি শুন্য হয়। ডিসেম্বরের উপ-নির্বাচনে এম. আর. সারওয়ার নির্বাচিত হন।


title: বরিশাল-৬

text: বরিশাল-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২৪নং আসন।


title: বরিশাল-৬

text: বরিশাল-৬ আসনটি বরিশাল জেলার বাকেরগঞ্জ উপজেলা নিয়ে গঠিত।


title: বরিশাল-৬

text: বরিশাল-৬ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।


title: বরিশাল-৬

text: বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে জাতীয় পার্টির নাসরিন জাহান রত্না বিনা প্রতিদ্বন্দ্বিতায় নির্বাচিত হন।


title: বরিশাল-৬

text: ১৯৯৫ সালের জানুয়ারিতে উপ-নির্বাচন হয় এবং তাতে বিএনপির মোঃ আবদুর রশিদ খান নির্বাচিত হন।


title: বহুরঙা উড়ন্ত কাঠবিড়ালি

text: বহুরঙা উড়ন্ত কাঠবিড়ালি () (বৈজ্ঞানিক নাম:Hylopetes alboniger) হচ্ছে "হিলোপিটিস" গণের একটি ছোট উড়ন্ত কাঠবিড়ালী।


title: বহুরঙা উড়ন্ত কাঠবিড়ালি

text: বহুরঙা উড়ন্ত কাঠবিড়ালির কান তুলনামূলকভাবে বড়, কানের গোড়া বাঁকানো নয়। এদের চ্যাপ্টা লেজ স্পষ্ট ডিস্টিকিউয়াস, লেজের নিচের পৃষ্ঠে খাটো চুল থাকে। পায়ের তলে সহায়ক কোনো প্যাড থাকে না। এদের কর্তন দাঁত ফ্যাকাসে হলুদ। পিলেজ মাঝারি ধরনের পুরু; দেহতল কালচে ধুসরাভ-বাদামি কিংবা লালচে-বাদামি ও পিঠ সাদা। পা ও লেজ কালচে বাদামি। অপ্রাপ্তবয়স্ক কাঠবিড়ালির পিঠ কালো ও দেহতল সাদা। এদের মাথাসহ দেহের দৈর্ঘ্য ২৫-৩০ সেমি এবং লেজ ২৫-৩০ সেমি।


title: বহুরঙা উড়ন্ত কাঠবিড়ালি

text: বহুরঙা উড়ন্ত কাঠবিড়ালি বাংলাদেশ ছাড়াও ভুটান, কম্বোডিয়া, চীন, ভারত, লাওস, মায়ানমার, নেপাল, থাইল্যান্ড ও ভিয়েতনামে পাওয়া যায়।


title: শেখ ফজলুল হক মনি স্টেডিয়াম

text: শেখ ফজলুল হক মনি স্টেডিয়াম বাংলাদেশের গোপালগঞ্জ জেলার কোর্ট মসিজদ এলাকায় অবস্থিত। এটি বাংলাদেশের একটি এসোসিয়েশেন ফুটবল স্টেডিয়াম। ২০১২-১৩ সেশন থেকে বাংলাদেশ প্রিমিয়ার লীগ ফুটবল ক্লাব মুক্তিযোদ্ধা সংসদ ক্রীড়া চক্র এটিকে তাদের হোম গ্রাউন্ড হিসাবে ব্যবহার করে আসছে।


title: রোহতাস জেলা

text: রোহতাস জেলা (হিন্দি: रोहतास ज़िला; উর্দু: روہتاس ضلع) হল ভারতের বিহার রাজ্যের ৩৮টি জেলার অন্যতম।


title: রোহতাস জেলা

text: রোহতাস জেলা পাটনা বিভাগের অন্তর্গত একটি জেলা। এই জেলার আয়তন ৩৮৫০ বর্গকিলোমিটার। ২০১১ সালের জনগণনা অনুসারে এই জেলার জনসংখ্যা ২,৯৬২,৫৯৩। ভোজপুরি ও হিন্দি ভাষা এই অঞ্চলে প্রচলিত।


title: রোহতাস জেলা

text: রোহতাস জেলার সদর সাসারাম একটি ঐতিহাসিক শহর। রোহতাস জেলার রোহতাসগড় দুর্গটি মধ্যযুগে একটি গুরুত্বপূর্ণ দুর্গ ছিল।


title: রোহতাস জেলা

text: বর্তমানে এই জেলাটি রেড করিডোরের অন্তর্গত।


title: রোহতাস জেলা

text: রোহতাস জেলার আয়তন । আয়তনের দিক থেকে এই জেলা সলোমন দ্বীপপুঞ্জের মালাইটা দ্বীপের প্রায় সমান।


title: রোহতাস জেলা

text: রোহতাস জেলার আয়তন ছোটো হলেও এই জেলার ভৌগোলিক গঠনের মধ্যে বৈচিত্র্য দেখা যায়। কৈমুর পর্বতমালা ও রোহতাস মালভূমি এই জেলার একাংশে অবস্থিত। মধ্যপ্রদেশ রাজ্যে উৎপন্ন সোন নদী (গঙ্গার শাখানদী) এই রাজ্যের অধিকাংশ অঞ্চলে একটি প্লাবন সমভূমি সৃষ্টি করেছে। বিন্ধ্য পর্বতমালার অংশ কৈমুর পর্বতমালার যে অংশটি এই জেলায় অবস্থিত সেটি কিছুকাল আগে পর্যন্ত গভীর বনে আচ্ছন্ন ছিল। এখন অবশ্য দ্রুত বন কেটে ফেলা হয়েছে জ্বালানির কাঠ সংগ্রহের জন্য। রোহতাস জেলার সমভূমি অঞ্চল বেশ উর্বর এবং সেই কারণে ঘন জনবসতিবহুল।


title: রোহতাস জেলা

text: রোহতাস জেলা তিনটি মহকুমায় বিভক্ত। এগুলি হল: সাসারাম, বিক্রমগঞ্জ ও দেহরি।


title: রোহতাস জেলা

text: ১৯৮০ সাল পর্যন্ত রোহতাস জেলার ডালমিয়ানগর ছিল ভারতের অন্যতম প্রধান শিল্পনগরী। এখানে চিনি, সবজি তেল, সিমেন্ট, কাগজ ও কেমিক্যাল কারখানা ছিল। কিন্তু এগুলি এখন বন্ধ। ডাকাতি, দুষ্কৃতিদের দৌরাত্ম্য ও স্থানীয় মাফিয়াদের অত্যাচারের ফলে এই অঞ্চলের শিল্পের অবনতি ঘটে। ২০০৮-০৯ সালের বাজেটে ডালমিয়ানগরে একটি রেল কারখানা স্থাপনের প্রস্তাব রাখা হয় এবং ডালমিয়ানগর কারখানাটির প্রাঙ্গন রেল মন্ত্রক কর্তৃক অধিগৃহীত হয়।


title: রোহতাস জেলা

text: দেহরি অন সোন একটি বিখ্যাত কয়লা ডিপো। সারা উত্তর ভারত থেকে খদ্দেররা এখানে আসে কয়লা কিনতে। এখানে ৬.৬ মেগাওয়াট বিদ্যুৎ উৎপাদনকারী একটি জলবিদ্যুৎ কেন্দ্রও রয়েছে।


title: রোহতাস জেলা

text: ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলাগুলির তালিকায় রোহতাস জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, রোহতাস জেলা তার মধ্যে অন্যতম।


title: রোহতাস জেলা

text: এই জেলায় সোন নদীর উপর পাশাপাশি নির্মিত সড়ক ও রেলসেতু দুটি জাতীয় গুরুত্বসম্পন্ন। ১৯৬৩-৬৫ সালে গ্যামন ইন্ডিয়া কর্তৃক নির্মিত সড়ক সেতুটি এশিয়ার দ্বিতীয় দীর্ঘতম সড়ক সেতু। এই সেতুটির নাম জওহর সেতু। এই সেতুটির দৈর্ঘ্য ৩০৬১ মিটার। পাটনায় গঙ্গা নদীর উপর নির্মিত মহাত্মা গান্ধী সেতু (দৈর্ঘ্য ৫৪৭৫ মিটার) নির্মিত হওয়ার আগে পর্যন্ত এটিই ছিল এশিয়ার দীর্ঘতম সড়ক সেতু। নেহেরু সেতু নামে পরিচিত রেল সেতুটি ভারতের দ্বিতীয় দীর্ঘতম রেল সেতু।


title: রোহতাস জেলা

text: সাসারাম শহরটি রেল ও সড়ক পথে রাজ্যের অন্যান্য অঞ্চলের সঙ্গে যুক্ত। সাসারাম ও দেহরি অন সোন জেলার দুটি গুরুত্বপূর্ণ স্টেশন। প্রায় সব প্রধান ট্রেনই এখানে থামে। গ্র্যান্ড ট্রাঙ্ক রোড এই দুই শহরের উপর দিয়েই গিয়েছে।


title: রোহতাস জেলা

text: ২০১১ সালের জনগণনা অনুসারে, রোহতাস জেলার জনসংখ্যা ২,৯৬২,৫৯৩। জনসংখ্যার হিসেবে এই জেলা আর্মেনিয়া রাষ্ট্র বা মার্কিন যুক্তরাষ্ট্রের মিসিসিপি রাজ্যের প্রায় সমান। আয়তনের হিসেবে ভারতের ৬৪০টি জেলার মধ্যে এই জেলার স্থান ১২৭তম। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২০.২২%। রোহতাস জেলায় লিঙ্গানুপাতের হার প্রতি ১০০০ পুরুষে ৯১৪ জন মহিলা। এই জেলার সাক্ষরতার হার ৭৬.৫৯%, যা বিহার রাজ্যে সর্বাধিক।


title: রোহতাস জেলা

text: ১৯৮২ সালে কৈমুর বন্যপ্রাণী অভয়ারণ্য গঠিত হলে রোহতাস জেলার কিয়দংশ এই অভয়ারণ্যের মধ্যে পড়ে। এই অভয়ারণ্যটির আয়তন ।


title: আরামবাগ ক্রীড়া সংঘ

text: আরামবাগ ক্রীড়া সংস্থা বাংলাদেশের একটি ফুটবল ক্লাব। এটি ঢাকার আরামবাগে অবস্থিত।


title: আরামবাগ ক্রীড়া সংঘ

text: আরামবাগ ক্রীড়া সংস্থা ১৯৫৮ সালে প্রতিষ্ঠিত হয়। এটি বাংলাদেশের প্রথম ফুটবল ক্লাব। ফুটবল ছাড়াও হ্যান্ডবল, ভলিবল, বাস্কেটবলের মত কিছু জনপ্রিয় খেলায় অংশগ্রহণ করে এই ক্লাবটি।


title: ডন অনুরাসিরি

text: সাঙ্গারঙ্গে ডন অনুরাসিরি (; জন্ম: ২৫ ফেব্রুয়ারি, ১৯৬৬) পানাদুরা এলাকায় জন্মগ্রহণকারী সাবেক শ্রীলঙ্কান ক্রিকেটার। ১৯৮৬ থেকে ১৯৯৮ মেয়াদকালে শ্রীলঙ্কা ক্রিকেট দলের অন্যতম সদস্য ছিলেন। দলে তিনি মূলতঃ বামহাতি অর্থোডক্স স্পিনার হিসেবে আন্তর্জাতিক ক্রিকেটে অংশগ্রহণ করেছেন। এছাড়াও ডানহাতে ব্যাটিংয়ে পারদর্শীতা দেখিয়েছেন ডন অনুরাসিরি।


title: ডন অনুরাসিরি

text: সমগ্র খেলোয়াড়ী জীবনে ১৮ টেস্ট ও ৪৫টি একদিনের আন্তর্জাতিকে অংশগ্রহণ করেছেন তিনি। তবে, জাতীয় দলে অনিয়মিত ছিলেন তিনি। ১৪ মার্চ, ১৯৮৬ তারিখে কলম্বোয় অনুষ্ঠিত সফরকারী পাকিস্তানের বিপক্ষে রোশন মহানামা ও কৌসলা কুরুপ্পুয়ারাচ্চি’র সাথে ২০ বছর বয়সে টেস্ট অভিষেক ঘটে তাঁর। খেলায় তিনি মাত্র ৪ ওভার বোলিং করেন। ঐ খেলায় তাঁর দল ৮ উইকেটের ব্যবধানে পাকিস্তানকে পরাজিত করেছিল। অংশগ্রহণকৃত টেস্টসমূহের কোনটিতেই পাঁচ উইকেট পাননি। তবে, ১৯৯২-৯৩ মৌসুমে সফরকারী অস্ট্রেলিয়ার বিপক্ষে সিরিজে ১০ উইকেট পেয়েছিলেন।


title: ডন অনুরাসিরি

text: ১৯৯৪ সালে শ্রীলঙ্কা ক্রিকেট বোর্ডের সাথে তাঁর কিছুটা মনোমালিন্য ঘটে। এরফলে ধারণা করা হয়েছিল যে, তাঁর আন্তর্জাতিক ক্রিকেট শেষ হয়ে গেছে। কিন্তু, ১৯৯৭-৯৮ মৌসুমে জিম্বাবুয়ের বিপক্ষে খেলার জন্য আমন্ত্রিত হন। মুত্তিয়া মুরালিধরনের সাথে বোলিং জুটি গড়ে ৩/৬৫ ও ১/৪১ লাভ করে দলকে জয়ে সহায়তা করেন। এরপর তিনি আরও তিনটি প্রথম-শ্রেণীর ক্রিকেটে অংশ নিয়েছিলেন।


title: ডন অনুরাসিরি

text: ১৯৯২ সালের ক্রিকেট বিশ্বকাপ প্রতিযোগিতায় দলের অন্যতম সদস্য ছিলেন অনুরাসিরি। রাউন্ড-রবিন পর্বে দক্ষিণ আফ্রিকার বিপক্ষে ৩/৪১ লাভ করেন। প্রতিযোগিতার চতুর্দশ খেলায় তিনি একে-একে আদ্রিয়ান কুইপার, হানসি ক্রনিয়ে, রিচার্ড স্নেলকে আউট করে দলের ৩ উইকেটের জয়ে সবিশেষ ভূমিকা রাখেন।


title: সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদন

text: ভারত ১৯৫৭ সাল থেকে শেষ্ঠ বিদেশী ভাষার চলচ্চিত্র শাখায় একাডেমি পুরস্কারের জন্র চলচ্চিত্র জমা দিয়ে আসছে, অস্কারে এই বিভাগ অন্তর্ভুক্তির এক বছর পর থেকে।


title: এনামুল হক (ফুটবলার)

text: এনামুল হক একজন বাংলাদেশী ফুটবল খেলোয়াড়। যিনি সাধারণত আক্রমণভাগে খেলে থাকে। তিনি বর্তমানে মুক্তিযোদ্ধা সংসদ ক্রীড়া চক্র এবং জাতীয় দলের হয়ে খেলেন।


title: গোপালচন্দ্র ভট্টাচার্য

text: গোপালচন্দ্র ভট্টাচার্য (১ আগস্ট ১৮৯৫ – ৮ এপ্রিল ১৯৮১) একজন বাঙালি পতঙ্গবিশারদ ও উদ্ভিদবিদ, যিনি সামাজিক কীটপতঙ্গের ওপর তাঁর গবেষণাকর্মের জন্য বিখ্যাত। "বাংলার কীটপতঙ্গ" নামক গ্রন্থটি রচনার জন্য ১৯৭৫ খ্রিস্টাব্দে তিনি রবীন্দ্র পুরস্কার জয় করেন। বিজ্ঞানকে জনপ্রিয় করার উদ্দেশ্যে তিনি "করে দেখ" নামক তিন খন্ডের একটি গ্রন্থও রচনা করেন।


title: গোপালচন্দ্র ভট্টাচার্য

text: গোপালচন্দ্র ভট্টাচার্য ১৮৯৫ খ্রিস্টাব্দের পয়লা আগস্ট ব্রিটিশ ভারতের বেঙ্গল প্রেসিডেন্সির অন্তর্গত লোনসিং নামক গ্রামে এক দরিদ্র কুলীন ব্রাহ্মণ পরিবারে জন্মগ্রহণ করেন। তাঁর পিতা অম্বিকাচরণ ভট্টাচার্য একজন গ্রাম্য পুরোহিত ও মাতা শশীমুখী দেবী একজন গৃহবধু ছিলেন। গোপালচন্দ্রের পাঁচ বছর বয়সে অম্বিকাচরণ মৃত্যুবরণ করলে দারিদ্র্যে মধ্যে তাঁর শৈশব অতিবাহিত হয়। বিদ্যালয়ের শিক্ষা শেষ করার পর গোপালচন্দ্র যখন ১৯১৩ খ্রিস্টাব্দে কলেজে আই.এ. পড়ার জন্য ভর্তি হলেও অর্থের অভাবে তাঁর পাঠ্যক্রম শেষ করা হয়ে ওঠে নি। এরপর তিনি একটি বিদ্যালয়ে শিক্ষকের দায়িত্ব গ্রহণ করেন। এই সময় তিনি সাহিত্যচর্চায় উৎসাহী হয়ে ওঠেন এবং পালা গান ও জরি গানে ইত্যাদি লোকগীতির জন্য গান রচনা করেন। শিক্ষকতার পাশাপাশি তিনি বিভিন্ন হাতে লেখা পত্রিকা সম্পাদনা ও প্রকাশ করতেন।


title: গোপালচন্দ্র ভট্টাচার্য

text: ১৯১৮ খ্রিস্টাব্দে প্রবাসী পত্রিকায় একটি ব্যবসায়িক প্রতিষ্ঠানে টেলিফোন অপারেটর হিসেবে কাজ করার সময় প্রবাসী পত্রিকায় "জৈবদ্যুতি" নামক তাঁর একটি প্রবন্ধ প্রকাশিত হলে তা জগদীশচন্দ্র বসুর নজরে আসে। জগদীশচন্দ্র তাঁকে সদ্য প্রতিষ্ঠিত বসু বিজ্ঞান মন্দিরে মেরামতির কাজে নিযুক্ত করেন। এই প্রতিষ্ঠানে থেকেই তিনি জীববিদ্যার ওপর গবেষণা শুরু করেন।


title: গোপালচন্দ্র ভট্টাচার্য

text: ১৯৩২ খ্রিস্টাব্দে প্রথম উদ্ভিদের জীবনের ওপর তাঁর গবেষণা বৈজ্ঞানিক প্রবন্ধ হিসেবে প্রকাশিত হয়। এরপর জৈব-আলোকবিদ্যার ওপর তাঁর বিভিন্ন গবেষণা বিভিন্ন বৈজ্ঞানিক পত্রিকায় প্রকাশিত হলেও ধীরে ধীরে কীট পতঙ্গের ওপর তাঁর আগ্রহ জন্ম নেয়। এই সময় তিনি আলোকচিত্রগ্রাহক হিসেবে দক্ষ হয়ে ওঠেন এবং পিঁপড়ে, মাকড়শা, ব্যাঙাচি, বাদুড় প্রভৃতি প্রাণীর আলোকচিত্র তুলতে শুরু করেন।


title: গোপালচন্দ্র ভট্টাচার্য

text: ১৯৪০ খ্রিস্টাব্দে বোস ইসস্টিটিউটের পত্রিকায় তিনি দেখান যে পিঁপড়ে ও মৌমাছির মতো সামাজিক কীটপতঙ্গের ক্ষেত্রে কিভাবে রাণী লার্ভার খাদ্যের চারিত্রিক বৈশিষ্ট্য সঠিক ভাবে পরিবর্তন করে অন্য রাণী, কর্মী ও সৈনিক পতঙ্গ সৃষ্টি করেন। পিঁপড়ের জন্য স্বচ্ছ বাসা বানিয়ে চুপচাপ নিরীক্ষণ করে তিনি এই পর্য্যবেক্ষণ করেন। পতঙ্গদের প্রাকৃতিক বস্তুর ব্যবহারের ওপরও তাঁর গবেষণা নিবদ্ধ হয়। তিনি লক্ষ্য করেন, কিভাবে শিকারী বোলতা তাদের বাসার মুখ বন্ধ করার জন্য ছোট ছোট পাথরের টুকরো ব্যবহার করে থাকে। প্রজননকালে ঘুরঘুরে পোকা কি ভাবে শিকারীদের আক্রমণ থেকে তার ডিমগুলিকে রক্ষা করার জন্য পেছনের পা দিয়ে কাদার তৈরী গোলক নির্মাণ করে, তা তিনি পর্য্যবেক্ষণ করেন। এছাড়া ব্যাঙাচি থেকে পূর্ণাঙ্গ ব্যাঙে পরিবর্তনের সময় কিছু ব্যাক্টেরিয়ার উপকারিতা সম্বন্ধেও তিনি গবেষণা করেন। ব্যাঙাচির ওপর পেনিসিলিন ওষুধ প্রয়োগ করে তিনি লক্ষ্য করেন যে, সেগুলি পূর্ণাঙ্গ ব্যাঙে পরিবর্তিত হতে সক্ষম হয় না।


title: গোপালচন্দ্র ভট্টাচার্য

text: তাঁর প্রায় বাইশটি গবেষণাপত্র ন্যাচারাল হিস্ট্রি সহ বিভিন্ন আন্তর্জাতিক গবেষণা পত্রিকায় প্রকাশিত হয়। ১৯৫১ খ্রিস্টাব্দে ভারতীয় সামজিক কীটপতঙ্গের ওপর তাঁর গবেষণা সম্বন্ধে বক্তৃতা দেওয়ার জন্য প্যারিসের "ইন্টারন্যাশনাল ইউনিয়ন ফর দ্য স্টাডি অব সোশ্যাল ইন্সেক্টস" নামক আন্তর্জাতিক সম্মেলনে তিনি ডাক পান। কিন্তু প্রাতিষ্ঠানিক শিক্ষা না থাকার জন্য তাঁকে বিভিন্ন সময়ে বৈষম্যের শিকার হতে হয়।


title: গোপালচন্দ্র ভট্টাচার্য

text: ১৯৪৮ খ্রিস্টাব্দে গোপালচন্দ্র সত্যেন্দ্রনাথ বসুকে বঙ্গীয় বিজ্ঞান পরিষদ প্রতিষ্ঠা করতে সাহায্য করেন। পুলিন বিহারী দাসের সঙ্গে তিনি অক্লান্ত ভাবে বিজ্ঞান জনপ্রিয়করণের কর্মকাণ্ডে শ্রম দেন। ১৯৫০ খ্রিস্টাব্দে তিনি "জ্ঞান ও বিজ্ঞান" নামক বঙ্গীয় বিজ্ঞান পরিষদের পত্রিকার সম্পাদকের দায়িত্ব গ্রহণ করেন। এছাড়া তিনি ভারতকোষ নামক বাংলা ভাষার একটি বিশ্বকোষ রচনাতেও সহযোগিতা করেন।


title: গোপালচন্দ্র ভট্টাচার্য

text: এ পর্যন্ত গোপালচন্দ্রের ১৬ প্রকাশিত বই এর নাম জানা যায়। এছাড়া তাঁর বহু লেখা অগ্রন্থিত রয়ে গেছে। ‘জ্ঞান ও বিজ্ঞান’ গোপালচন্দ্র ভট্টাচার্য স্মরণ সংখ্যার তথ্যমতে তাঁর লেখার সংখ্যা হাজার খানেকের মত, যার সবকিছু এখন আর উদ্ধার করা সম্ভব নয়।


title: গোপালচন্দ্র ভট্টাচার্য

text: গোপালচন্দ্র ভট্টাচার্য ১৯৬৮ খ্রিস্টাব্দে আনন্দ পুরস্কার এবং ১৯৭৫ খ্রিস্টাব্দে "বাংলার কীট পতঙ্গ" নামক গ্রন্থ রচনার জন্য রবীন্দ্র পুরস্কার লাভ করেন। ১৯৮১ খ্রিস্টাব্দে মৃত্যুর তিন মাস পূর্বে কলকাতা বিশ্ববিদ্যালয় তাঁকে সাম্মানিক ডি.এসসি. ডিগ্রী প্রদান করে। ২০০৫ খ্রিস্টাব্দে পশ্চিমবঙ্গ সরকার বিজ্ঞান জনপ্রিয়করণে অবদানের জন্য গোপালচন্দ্র ভট্টাচার্য স্মৃতি পুরস্কার প্রচলন করেন।


title: আব্দুল বাতেন মজুমদার কোমল

text: আব্দুল বাতেন মজুমদার কমল (জন্ম: ২ আগস্ট ১৯৮৭) একজন বাংলাদেশী ফুটবলার যিনি ঢাকা আবাহনীর হয়ে আক্রমণভাবে খেলে থাকেন। কমল বাংলাদেশ জাতীয় ফুটবল দলও আক্রমণভাগ ও মিডফিল্ডার হিসাবে খেলেন।


title: আব্দুল বাতেন মজুমদার কোমল

text: কোমল ২০০৮ সালে সাফ গেমসে প্রথম কোন আন্তর্জাতিক ম্যাচ খেলে। সেখানে তিনি ২০ নাম্বার জার্সি নিয়ে ৩টি ম্যাচে অংশ গ্রহণ করেন। তিনি ২০১৪ ফিফা বিশ্বকাপ বাছাইপর্বে খেলেন। তিনি বাংলাদেশ দলে হয়ে প্রথম গোল করেন এএফসি চ্যালেঞ্জ কাপ বাছাইপর্বে মায়ানমারের বিপক্ষে।


title: ইউভাইস কারনাইন

text: শাওল হামিদ ইউভাইস কারনাইন (জন্ম: ১১ আগস্ট, ১৯৬২) কলম্বোয় জন্মগ্রহণকারী শ্রীলঙ্কার সাবেক ক্রিকেটার। ১৯৮৪ থেকে ১৯৯০ মেয়াদে শ্রীলঙ্কা ক্রিকেট দলের পক্ষে একদিনের আন্তর্জাতিকে অংশ নিয়েছেন। দলে তিনি মূলতঃ ডানহাতি মিডিয়াম ফাস্ট বোলার ছিলেন। ঘরোয়া প্রথম-শ্রেণীর ক্রিকেটে মুরস স্পোর্টস ক্লাব ও নন্দেস্ক্রিপ্টস ক্রিকেট ক্লাবের প্রতিনিধিত্ব করেন ইউভাইস কারনাইন।


title: ইউভাইস কারনাইন

text:
১৯৮২-৮৩ মৌসুমে মুরস স্পোর্টস ক্লাব ও নন্দেস্ক্রিপ্টস ক্রিকেট ক্লাবের পক্ষে খেলেন তিনি।
মার্চ, ১৯৮৪ সালে সফরকারী নিউজিল্যান্ডের বিপক্ষে তাঁর একদিনের আন্তর্জাতিকে অভিষেক ঘটে। মোরাতুয়ার টাইরোন ফার্নান্দো স্টেডিয়ামে অণুষ্ঠিত ঐ খেলায় তিনি পাঁচ-উইকেট লাভ করেছিলেন। এরপূর্বে অর্জুনা রানাতুঙ্গা’র সাথে ৭ম উইকেট জুটিতে গুরুত্বপূর্ণ অবদান রাখেন ও ২৪ বলে ২৮ রান তুলেছিলেন। পরে বোলিংয়ে নেমে ২৬ রানে ৫ উইকেট দখল করেন তিনি ও নিউজিল্যান্ড দলকে ১১৬ রানে অল-আউটে সবিশেষ ভূমিকা রাখেন। এরফলে একদিনের আন্তর্জাতিকের ইতিহাসে প্রথম খেলোয়াড় হিসেবে অভিষেকেই পাঁচ-উইকেট লাভের বিরল কৃতিত্বের অধিকারী হন তিনি। ব্যাট ও বলে সমান অবদান রেখে শ্রীলঙ্কার জয়ে অবদান রাখায় তিনি ম্যান অব দ্য ম্যাচের পুরস্কার পান। উইজডেন ক্রিকেটার্স অ্যালমেনাক কর্তৃপক্ষ তাঁর ভূয়সী প্রশংসা করে।


title: ইউভাইস কারনাইন

text: বিশ্ব সিরিজ ক্রিকেট ও ক্রিকেটে বিশ্ব চ্যাম্পিয়নশীপে খেলার জন্য তাঁকে মনোনীত করা হয়। উভয় প্রতিযোগিতাই ১৯৮৪-৮৫ মৌসুমে অস্ট্রেলিয়ায় অণুষ্ঠিত হয়েছিল। তন্মধ্যে, বিশ্ব সিরিজ ক্রিকেটে ৯ খেলায় ৪৩.২৫ গড়ে ১৭৩ রান তোলেন। কিন্তু অধিক রান দেয়ায় তাঁর বোলিং বেশ সমালোচনার পর্যায়ে চলে যায়। ১৯৮৮ সালে উইলস এশিয়া কাপে ভারতকে পরাজিত করার ক্ষেত্রে তিনিও ভূমিকা রাখেন। ১৯৯০ সালে সংযুক্ত আরব আমিরাতে অণুষ্ঠিত অস্ট্রাল-এশিয়া কাপে খেলেন। এ প্রতিযোগিতায় তিনি সর্বশেষ খেলেন।


title: ইউভাইস কারনাইন

text: ক্রিকেট খেলা থেকে অবসর নেয়ার পর শ্রীলঙ্কা জাতীয় মহিলা ক্রিকেট দলের নির্বাচকমণ্ডলীর অন্যতম সদস্য হিসেবে রয়েছেন।


title: আজিলিসেস

text: আজিলিসেস খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।


title: আজিলিসেস

text: আজিলিসেসের নামাঙ্কিত যে সকল দ্বিভাষী মুদ্রা আবিষ্কৃত হয়েছে, তার কয়েকটিতে এক পিঠে খরোষ্ঠী লিপিতে আজিলিসেসের নাম ("রাজাতিরাজস মহতস অয়িলিসস") উৎকীর্ণ থাকলেও মুদ্রাগুলির অপর পিঠে ইন্দো-সিথিয় শাসক প্রথম আজেসের নাম ("বাসিলেওস বাসিলেওন মেগালোউ আজোউ") গ্রিক লিপিতে উৎকীর্ণ রয়েছে। সেই কারণে হোয়াইটহেড এই দুই শাসককে একই ব্যক্তি বলে মনে করেছেন, কিন্তু উইলিয়াম উডথর্প টার্ন তাঁদের দুইজনকে সমকালীন দুইজন শাসক হিসেবে চিহ্নিত করেছেন। ম্যাকডাওয়েলের মনে করেছেন যে, প্রথম আজেসের মুদ্রার ওপর নিজের নাম উৎকীর্ণ করার কারণে আজিলিসেস প্রথম আজেসের পরবর্তী শাসক ছিলেন। এই সকল মুদ্রায় আজিলিসেসের অশ্বারূঢ় চাবুকধারী প্রতিকৃতি মুদ্রিত রয়েছে। তাঁর অপর একটি মুদ্রায় ভারতীয় দেবী লক্ষ্মীর মূর্তি খোদাই করা রয়েছে।


title: ফেডোরা (অপারেটিং সিস্টেম)

text: ফেডোরা () কম্যুনিটি-সমর্থিত ফেডোরা প্রকল্প কর্তৃক ডেভেলপ করা ও রেড হ্যাটের সৌজন্যে নির্মিত একটি লিনাক্স ডিস্ট্রিবিউশন। ফেডোরায় ফ্রি ও ওপেন সোর্স লাইসেন্সের আওতায় বিতরণ করা সফটওয়্যার রয়েছে। এটি বাণিজ্যিক রেড হ্যাট এন্টারপ্রাইজ লিনাক্সের আপস্ট্রিম সোর্স।


title: ফেডোরা (অপারেটিং সিস্টেম)

text: ফেডোরা ২১ থেকে, এ ডিস্ট্রোটির তিনটি ভিন্ন সংস্করণ রয়েছে: "ওয়ার্কস্টেশন", পিসির জন্যে, " সার্ভার", সার্ভারের জন্যে, এবং "এটমিক", ক্লাউড কম্পিউটিঙের জন্যে।


title: ফেডোরা (অপারেটিং সিস্টেম)

text: , ফেডোরার প্রায় ১২ লক্ষ ব্যবহারকারী রয়েছে, যে দলে লিনাক্স কার্নেলের প্রতিষ্ঠাতা লিনুস তোরভালদসও রয়েছে।


title: ফেডোরা (অপারেটিং সিস্টেম)

text: নতুন কিছু করার জন্যে ফেডোরার খ্যাতি রয়েছে। নতুন প্রযুক্তি আনয়ন এবং আপস্ট্রিম লিনাক্স কম্যুনিটির সাথে ঘনিষ্টভাবে কাজ করার জন্যেও ফেডোরা প্রশংসিত। পরিবর্তনগুলো আপস্ট্রিম করা মানে হচ্ছে, পরিবর্তনগুলো ফেডোরাতে সীমাবদ্ধ না থেকে সবগুলো ডিস্ট্রোতেই সহজলভ্য হয়ে যাচ্ছে।


title: ফেডোরা (অপারেটিং সিস্টেম)

text: ফেডোরার জীবনকাল তুলনামূলক ছোট: প্রতিটি সংস্করণ কমপক্ষে ১৩ মাসের জন্যে সনর্থন পায়। পুনরায় ইনস্টল করা ব্যতীত ফেডোরাকে এক সংস্করণ থেকে অন্য সংস্করণে আপগ্রেড করা যায়।


title: ফেডোরা (অপারেটিং সিস্টেম)

text: ফেডোরার ডিফল্ট ডেস্কটপ পরিবেশ হলো গ্নোম এবং ডিফল্ট ব্যবহারকারী ইন্টারফেস হলো গ্নোম শেল। অন্যান্য ডেস্কটপ পরিবেশ, যেমন, কেডিই প্লাজমা, এক্সএফসিই, এলএক্সডিই, মেট, এবং সিনামনও ইন্সটল ও ব্যবহার করা যায়।


title: ফাবিও লোপেজ

text: ফাবিও লোপেজ (; জন্ম: ১৭ জুন ১৯৭৩) একজন ইতালীয় ফুটবল ম্যানেজার এবং সাবেক ফুটবলার। তিনি একজন অভিজ্ঞ ফুটবল কোচ হিসাবে অনেক খ্যাতিমান ক্লাবে দায়িত্ব পালন করেছেন। সর্বশেষ তিনি বাংলাদেশ জাতীয় ফুটবল দলের অন্তবর্তীকালীন কোচ হিসাবে নিয়োগ পান।


title: ফাবিও লোপেজ

text: লোপেজ তার খেলোয়ারী জীবন শুরু করেন এ.এস. রোমা একাডেমিতে গোলরক্ষক হিসাবে। কিন্তু অল্প সময়ের ব্যবধানে তিনি ১৯৯২-৯৩ মৌসুমে হাটুতে গুরুতর আঘাত পেয়ে খেলোয়ারী জীবনের সমাপ্তি ঘটান।


title: ফাবিও লোপেজ

text: লোপেজ প্রথম কোন ইতালীয় কোচ হিসাবে সেপ্টেম্বর ২০১৫ তারিখে বাংলাদেশ জাতীয় দলের কোচ হিসাবে নিয়োগ পান।


title: অরোয়াল জেলা

text: অরোয়াল জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর অরোয়াল। অরোয়াল জেলা আগে জেহানাবাদ জেলার অংশ ছিল।


title: অরোয়াল জেলা

text: ২০১১ সালের পরিস্থিতি অনুসারে, বিহার শেখপুরা ও শেওহর জেলার পরই বিহারের তৃতীয় সবচেয়ে কম জনবহুল জেলা।


title: অরোয়াল জেলা

text: ১৯৯৭ সালে অরোয়াল জেলার লক্ষ্মণপুর বাথেতে একটি দলিত গণহত্যার ঘটনা ঘটে। বর্তমানে অরোয়াল জেলা রেড করিডোরের অংশ।


title: অরোয়াল জেলা

text: অরোয়াল জেলার আয়তন । আয়তনের দিক থেকে এই জেলা কানাডার ফলি দ্বীপের প্রায় সমান।


title: অরোয়াল জেলা

text: অরোয়াল জেলার অর্থনীতি মূলত কৃষিভিত্তিক। এই জেলায় বিশেষ শিল্প দেখা যায় না। ধান, গম ও ডাল এই জেলার প্রধান কৃষিজ ফসল। এই জেলা সেচের সুবন্দোবস্ত থাকলেও পরিকাঠামো ও বিদ্যুতের অভাবে কৃষকরা তাতে বিশেষ উপকার পান না।


title: অরোয়াল জেলা

text: অরোয়াল জেলা মগধ বিভাগের অন্তর্গত। ২০০১ সালের ২০ অগস্ট জেহানাবাদ জেলা বিভাজিত করে এই জেলা গঠন করা হয়। এই জেলায় একটি মাত্র মহকুমা রয়েছে। সেটি হল অরোয়াল সদর। এই মহকুমাটি আবার চারটি ব্লকে বিভক্ত। এগুলি হল: অরোয়াল, কারপি, কেলের, কুরথা ও সূর্যপুর বনশি।


title: অরোয়াল জেলা

text: ২০১১ সালের জনগণনা অনুসারে, অরোয়াল জেলার জনসংখ্যা ৭০০,৮৪৩। জনসংখ্যার দিক থেকে এই জেলা ভুটান রাষ্ট্র বা মার্কিন যুক্তরাষ্ট্রের নর্থ ডাকোটা রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৫০২তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ১৯.২১%। অরোয়াল জেলায় লিঙ্গানুপাতের হার প্রতি ১০০০ পুরুষে ৯২৭ জন মহিলা এবং সাক্ষরতার হার ৬৯.৫৪%।


title: জাহানাবাদ জেলা

text: জাহানাবাদ জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর জেহানাবাদ। এই জেলাটি মগধ বিভাগের অন্তর্গত। জাহানাবাদ রাজ্যের রাজধানী পাটনা থেকে ৪৫ কিলোমিটার এবং গয়া থেকে ৪৩ কিলোমিটার দূরে অবস্থিত।


title: জাহানাবাদ জেলা

text: দরধা ও যমুনাইয়া নামে দুটি ছোটো নদীর সংগমস্থলে জাহানাবাদ শহরটি অবস্থিত। জাহানাবাদ জেলা মগধ অঞ্চলের কেন্দ্রস্থলে অবস্থিত। এখানকার স্থানীয় ভাষাটি হল মাগধী। এই জেলায় নকশাল জঙ্গিরা সক্রিয়। বর্তমানে এই জেলাটিতে উন্নয়নের কাজ চলছে এবং দ্রুত হারে কর্মসংস্থান প্রকল্পগুলি চালু হচ্ছে।


title: জাহানাবাদ জেলা

text: জাহানাবাদ জেলায় বিখ্যাত বরাবর গুহাসমূহ অবস্থিত। এগুলি ভারতের প্রাচীনতম বিদ্যমান পাথর-কাটা গুহা। মৌর্য যুগে (খ্রিস্টপূর্ব ৩২২-১৮৫ অব্দ) এই গুহাগুলি নির্মিত হয়েছিল। এগুলির কোনো কোনোটিতে অশোকের শিলালিপিও আছে।


title: জাহানাবাদ জেলা

text: মুঘল সম্রাট শাহজাহান ও আর্জুমন্দ বানু বেগমের কন্যা জাহানারা বেগম সাহিবের নামানুসারে এই জেলার নামকরণ করা হয়েছে।


title: জাহানাবাদ জেলা

text: ১৮৭২ সালে গয়া জেলার জাহানাবাদ মহকুমাটি গঠিত হয়। ১৯৮৬ সালের ১ অগস্ট জাহানাবাদ মহকুমাটি পৃথক জেলার স্বীকৃতি পায়। বর্তমানে এই জেলা রেড করিডোরের অন্তর্গত।


title: জাহানাবাদ জেলা

text: জাহানাবাদ জেলার আয়তন । আয়তনের দিক থেকে এই জেলা মেক্সিকোর আইলা অ্যাঞ্জেল ডে লা গার্ডার প্রায় সমান।


title: জাহানাবাদ জেলা

text: ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় জাহানাবাদ জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।


title: জাহানাবাদ জেলা

text: জাহানাবাদ জেলায় একটি মাত্র মহকুমা আছে। সেটি হল জাহানাবাদ। এই মহকুমাটি আবার সাতটি ব্লকে বিভক্ত। এগুলি হল: জাহানাবাদ, কাকো, মদনগঞ্জ, ঘোসি, হুলাসগঞ্জ, মখদুমপুর ও রত্নি ফরিদপুর।


title: জাহানাবাদ জেলা

text: ২০১১ সালের জনগণনা অনুসারে জাহানাবাদ জেলার জনসংখ্যা ১,১২৪,১৭৬। এই জনসংখ্যা সাইপ্রাস রাষ্ট্র বা মার্কিন যুক্তরাষ্ট্রের রোড আইল্যান্ড রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৪১৪তম। জাহানাবাদ জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২১.৩৪%। জেলার লিঙ্গানুপাতের হার প্রতি ১০০০ পুরুষে ৯১৮ জন মহিলা এবং সাক্ষরতার হার ৬৮.২৭%।


title: নিউ প্রভিডেন্স

text: নিউ প্রভিডেন্স হলো বাহামা দ্বীপপুঞ্জের সবচেয়ে জনবহুল দ্বীপ। বাহামা দ্বীপপুঞ্জের মোট জনসংখ্যার ৭০% এ দ্বীপে বাস করে। বাহামা দ্বীপপুঞ্জের রাজধানী নাসাউ নিউ প্রভিডেন্স দ্বীপে অবস্থিত। ক্রিস্টোফার কলম্বাসের নিউ ওয়ার্ল্ড আবিস্কারের পর দ্বীপের মালিকানা স্পেনের ছিলো। কিন্তু এখানে বসতি স্থাপন করতে স্প্যানিশ সরকারের কোন আগ্রহ ছিলো না। দ্বীপের সবচেয়ে বড় শহর নাসাউের পূর্বনাম ছিলো চার্লসটাউন। এটি ১৬৮৪ সালে স্প্যানিশদের দ্বারা ধ্বংসস্তুপে পরিণত হয়। এটি পুননির্মাণ এবং পুননামকরণ করেন নিকোলাস ট্রট।


title: ভূমি

text: ভূমি, কখনো কখনো শুষ্ক ভূমি বলে চিহ্নিত করা হয়, হচ্ছে পৃথিবীর কঠিন বহিরাবরণ যা স্থায়ীভাবে পানিতে নিমজ্জিত হয় না। মানবজাতির প্রায় সকল প্রকার কর্মকান্ডই ভূমিতে সংগঠিত হয় যা কৃষি, বসতি এবং বিভিন্ন প্রকার প্রাকৃতিক সম্পদের দ্বারা সহায়তা করে।


title: ঝালকাঠি-১

text: ঝালকাঠি-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঝালকাঠি জেলায় অবস্থিত জাতীয় সংসদের ১২৫নং আসন।


title: ঝালকাঠি-১

text: ঝালকাঠি-১ আসনটি ঝালকাঠি জেলার রাজাপুর উপজেলা ও কাঁঠালিয়া উপজেলা নিয়ে গঠিত।


title: ঝালকাঠি-২

text: ঝালকাঠি-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঝালকাঠি জেলায় অবস্থিত জাতীয় সংসদের ১২৬নং আসন।


title: ঝালকাঠি-২

text: ঝালকাঠি-২ আসনটি ঝালকাঠি জেলার ঝালকাঠি সদর উপজেলা ও নলছিটি উপজেলা নিয়ে গঠিত।


title: ঝালকাঠি-২

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আমির হোসেন আমু বিনা প্রতিদ্বন্দ্বিতায় নির্বাচিত হন।


title: ঝালকাঠি-২

text: ২০০০ সালের মে মাসে জুলফিকার আলী ভুট্টোর মৃত্যু হয়। জুলাই ২০০০ সালের উপ-নির্বাচনে, আমির হোসেন আমুকে পরাজিত করে তার বিধবা পত্নী ইসরাত সুলতানা ইলেন ভুট্টো নির্বাচিত হন।


title: পিরোজপুর-১

text: পিরোজপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের ১২৭নং আসন।


title: পিরোজপুর-১

text: পিরোজপুর-১ আসনটি পিরোজপুর জেলার পিরোজপুর সদর উপজেলা নেছারাবাদ উপজেলা ও নাজিরপুর উপজেলা নিয়ে গঠিত।


title: পিরোজপুর-১

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে একেএমএ আউয়াল বিনা প্রতিদ্বন্দ্বিতায় নির্বাচিত হন।


title: পিরোজপুর-২

text: পিরোজপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের ১২৮নং আসন।


title: পিরোজপুর-২

text: পিরোজপুর-২ আসনটি পিরোজপুর জেলার কাউখালী উপজেলা, ভাণ্ডারিয়া উপজেলা ও জিয়ানগর উপজেলা নিয়ে গঠিত।


title: পিরোজপুর-২

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আনোয়ার হোসেন মঞ্জু বিনা প্রতিদ্বন্দ্বিতায় নির্বাচিত হন।


title: পিরোজপুর-২

text: ১৯৯৬ সালের সাধারণ নির্বাচনে আনোয়ার হোসেন মঞ্জু দুটি আসনে দাড়ান: পিরোজপুর-২ ও ঝালকাঠি-১ । দুই আসনেই জয়ী হবার পর, তিনি ঝালকাঠি-১ আসনকে প্রতিনিধিত্ব করার জন্য বেছে নেন ও এর ফলে অন্য আসনটিতে উপনির্বাচন অনুষ্ঠিত হয়। ১ সেপ্টেম্বর ১৯৯৬ সালের উপ-নির্বাচনে তার স্ত্রী তাসমিমা হোসেন নির্বাচিত হন।


title: পিরোজপুর-৩

text: পিরোজপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের ১২৯নং আসন।


title: পিরোজপুর-৩

text: পিরোজপুর-৩ আসনটি পিরোজপুর জেলার মঠবাড়িয়া উপজেলা নিয়ে গঠিত।


title: পার্বত্য বান্দরবান (জাতীয় সংসদের নির্বাচনী এলাকা)

text: পার্বত্য বান্দরবান হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বান্দরবান জেলায় অবস্থিত জাতীয় সংসদের ৩০০নং আসন।


text: পার্বত্য বান্দরবান আসনটি বান্দরবান জেলা নিয়ে গঠিত।


text: এই আসনটি ১৯৮৪ সালে সৃষ্টি করা হয়। পূর্বে এটি পার্বত্য চট্টগ্রাম-২ এর অংশ ছিল।


title: পার্বত্য রাঙ্গামাটি (জাতীয় সংসদের নির্বাচনী এলাকা)

text: পার্বত্য রাঙ্গামাটি হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রাঙ্গামাটি জেলায় অবস্থিত জাতীয় সংসদের ২৯৯নং আসন।


text: পার্বত্য রাঙ্গামাটি আসনটি রাঙ্গামাটি জেলা নিয়ে গঠিত।


title: পার্বত্য খাগড়াছড়ি (জাতীয় সংসদের নির্বাচনী এলাকা)

text: পার্বত্য খাগড়াছড়ি হল বাংলাদেশের জাতীয় সংসদের ৩০০টি নির্বাচনী এলাকার একটি। এটি খাগড়াছড়ি জেলায় অবস্থিত জাতীয় সংসদের ২৯৮নং আসন।


text: পার্বত্য খাগড়াছড়ি আসনটি খাগড়াছড়ি জেলা নিয়ে গঠিত।


title: ঘাটশিলা

text: ঘাটশিলা (), () হচ্ছে ভারতের ঝাড়খণ্ড রাজ্যের পূর্ব সিংভুম জেলার একটি শহর। এই শহরটি সূবর্ণরেখা নদীর তীরে এবং এটি বনভূমি এলাকায় অবস্থিত। এখানে একটি রেলওয়ে স্টেশন আছে যেটি দক্ষিণ-পূর্ব রেলপথের অন্তর্ভুক্ত। ঘাটশিলা অতীতে ধলভূম রাজ্যের সদরদপ্তর ছিলো। এখানে তামার খনিটি বহু পুরোনো।


title: ঘাটশিলা

text:
২০১১ সনের আদমশুমারি অনুসারে ঘাটশিলার জনসংখ্যা ৩৭,৮৫০ জন; এদের মধ্যে পুরুষ ৫৩% এবং নারী ৪৭%। ঘাটশিলার গড় স্বাক্ষরতার হার ৭৩%; যা জাতীয় গড় ৫৯.৫% থেকে বেশি। এখানকার পুরুষদের স্বাক্ষরতার হার ৭৯% এবং নারীদের স্বাক্ষরতার হার ৬৫%। ঘাটশিলায় ৬ বছর বয়সী শিশুর হার ১১%।
ঘাটশিলা ঝাড়খন্ডের একটি গুরুত্বপূর্ণ পর্যটন কেন্দ্র হিসেবে খ্যাত। সুবর্ণরেখা নদীর তীরে বিচ্ছিন্ন পাহাড় ও অরণ্য পরিবৃত এই শহরটির পরিবেশ মনোরম। অতীতে আবহাওয়া বদল করতে বাঙালিরা ঘাটশিলা আসতেন। ঝাড়খন্ডে অবস্থিত হলেও স্থানীয় অধিবাসীদের বৃহৎ অংশ বাংলা ভাষাভাষী। ভীষণা দেবী রংকিনীর মন্দির, সুবর্ণরেখা নদী, ফুলডুংরি, গালুডি, কথাসাহিত্যিক বিভূতিভূষণ বন্দ্যোপাধ্যায়ের স্মৃতিবিজড়িত বাড়ি, বুরুডি লেক এবং তামার খনি ঘাটশিলার দ্রষ্টব্য স্থান।


title: ঘাটশিলা

text: হাওড়া মুম্বাই রেলপথের ওপর, খড়গপুর- টাটানগর বিভাগে ঘাটশিলা একটি গুরুত্বপূর্ণ রেলওয়ে স্টেশন। ঘাটশিলা, রেল ও বাসযোগে ঝাড়খণ্ড রাজ্যের অন্যান্য শহরের সাথে যুক্ত। নিকটবর্তী বৃহৎ শহর ও শিল্পাঞ্চল হল জামশেদপুর। ঘাটশিলা রেলওয়ে স্টেশন দিয়ে দৈনিক একাধিক এক্সপ্রেস ও লোকাল ট্রেন যাতায়াত করে থাকে।


title: ব্ল্যাক সেইলস

text: ব্ল্যাক সেইলস একটি মার্কিন অ্যাডভেঞ্চার টেলিভিশন সিরিজ। এটি নিউ প্রভিডেন্স দ্বীপকে ঘিরে আবর্তিত এবং রবার্ট লুইস স্টিভেনসনের বিখ্যাত উপন্যাস ট্রেজার আইল্যান্ডের পূর্বঘটনা নিয়ে নির্মিত। সিরিজটি স্টারজের জন্য তৈরী করে জনাথান ই. স্টেইনবার্গ এবং রবার্ট লেভিন। এটি ১৮ জানুয়ারি, ২০১৪তে বিনামূল্যে অনলাইনে অবমুক্ত করা হয়। অবমুক্তির এক সপ্তাহ পরে, ২৫ জানুয়ারি ২০১৪-তে এটি কেবল টেলিভিশনে প্রচার শুরু হয়। স্টারজ ২০১৩ সালের ২৬ জুলাই দ্বিতীয় মৌসুমের জন্য নবায়ন করে, যা ২৪ জানুয়ারি ২০১৫-তে প্রিমিয়ার হয়। প্রথম মৌসুম প্রিমিয়ারের ছয় মাস আগে এ নবায়নটি স্যান ডিয়েগো কমিক-কনে ভক্তদের ইতিবাচক প্রতিক্রিয়ার ফলে হয়েছিল।


title: ব্ল্যাক সেইলস

text: সিরিজটি তৃতীয় মৌসুমের জন্য নবায়িত হয় ১২ অক্টোবর, ২০১৪ এবং চতুর্থ মৌসুমের জন্য নবায়িত হয় হয় ৩১ জুলাই, ২০১৫।


title: ব্ল্যাক সেইলস

text: সিরিজের কাহিনী ট্রেজার আইল্যান্ডের ঘটনার আনুমানিক দুই দশক আগে জলদস্যুতার স্বর্ণযুগকে ঘিরে আবর্তিত। ক্যাপ্টেন ফ্লিন্টের নেতৃত্বে একদল ক্রু নিউ প্রভিডেন্স দ্বীপের অস্তিত্ব রক্ষার জন্য লড়াই করে। প্রথম পর্ব অনুযায়ী, "১৭১৫ সালে, ওয়েস্ট ইন্ডিজে, নিউ প্রভিডেন্স দ্বীপের জলদস্যুরা অঞ্চলের সামুদ্রিক বানিজ্যে ক্ষতিগ্রস্থ করে। সকল সভ্য রাষ্ট্র তাদের ঘোষণা করে হস্টিস হিউমানি জেনেরিস; মানবজাতির শত্রু। পাল্টা জবাব হিসেবে জলদস্যুরা তাদের নিজস্ব মতবাদে অবিচল থাকলো... বিশ্বের বিরুদ্ধে যুদ্ধ।"


title: ব্ল্যাক সেইলস

text: সিরিজে বিভিন্ন বাস্তব জলদস্যুর চিত্রায়ন হয়েছে। এদের মধ্যে উল্লেখযোগ্য হলো অ্যান বনি, বেঞ্জামিন হর্নিগোল্ড, জ্যাক রেকহাম, চার্লস ভেন, এডওয়ার্ড লু এবং ব্ল্যাকবিয়ার্ড।


title: ব্ল্যাক সেইলস

text: প্রথম মৌসুমের কাহিনীর কেন্দ্রে ছিল স্প্যানিশ রত্ন বহনকারী গ্যালিয়ন আরকা দে লিমা আক্রমণ। দ্বিতীয় মৌসুমের শুরুতে দেখা যায় আরকা দে লিমার রত্ন একটি দ্বীপে পরিত্যাক্ত অবস্থায় রয়েছে যা স্প্যানিশ সৈন্যরা পাহারা দিচ্ছিল। কিন্তু দ্বিতীয় মৌসুমের শেষে তা জ্যাক রেকহাম ও তার ক্রুরা দখল করে এবং নিউ প্রভিডেন্স দ্বীপে নিয়ে আসে।ক্যারেবীয় অঞ্চলে জলদস্যুতা


title: ওয়ালটন (মোবাইল)

text: ওয়ালটন মোবাইল বাংলাদেশের একটি শীর্ষস্থানীয় মোবাইল বিক্রেতা প্রতিষ্ঠান। প্রতিষ্ঠানটি রিজভি এন্ড ব্রাদার্স গ্রুপ অফ ইন্ড্রাস্ট্রির অধীনে পরিচালিত হয়, যা ১৯৭৭ সালে প্রতিষ্ঠিত হয়। বর্তমানে বিশ্বের ১১টি দেশে ওয়ালটনের পণ্য রপ্তানি হচ্ছে। এর মধ্যে রয়েছে সৌদি আরব, সুদান, ঘানা, দক্ষিণ আফ্রিকা, মিয়ানমার, নেপাল। আগামী ২০১৫ সালের মধ্যে বিশ্বের ৫০টি দেশে ওয়ালটনের পণ্য রপ্তানির লক্ষ্য আছে।


title: ওয়ালটন (মোবাইল)

text: ১৯৭৭ সালে রিজভি এন্ড ব্রাদার্স প্রতিষ্ঠিত হয়, যা পরবর্তিকালে আর.বি. গ্রুপের সাথে অধিগ্রহণ করা হয়। প্রতিষ্ঠানটি প্রতিষ্ঠাতা এম.এম নজরুল ইসলাম(রিজভি এন্ড ব্রাদার্স)। প্রতিষ্ঠানটির প্রধান কার্যালয় ঢাকায় অবস্থিত। প্রতিষ্ঠানটির অধিনে আটটি অন্যান্য প্রতিষ্ঠান যুক্ত রয়েছে, যার মধ্যে ওয়ালটন হাই-টেক ইন্ড্রাস্ট্রিজ লিমিটেড এর অধিনে ওয়ালটন মোবাইল, ফ্রিজ, মোটরসাইকেল, এয়ার কন্ডিশনার প্রস্তুত করা হয়।


title: ওয়ালটন (মোবাইল)

text: ওয়ালটন হাই-টেক ইন্ড্রাস্ট্রিজ লিমিটেড এর প্রধান কারখানাটি চন্দ্রার কালীয়াকৈরে (গাজীপুর) অবস্থিত। কারখানাটির ভিত্তিপ্রস্তর স্থাপন করা হয় ২০০২ সালে এবং ২০০৬ সালে কারখানাটির কাজ সমাপ্ত হয়। ২০০৮ সাল থেকে উৎপাদন কার্যক্রম শুরু হয়। প্রতিষ্ঠানটির ব্যবস্থাপনা পরিচালক (এমডি) পদে রয়েছেন এস.এম. আশরাফুল আলম।


title: ওয়ালটন (মোবাইল)

text: ওয়ালটন তাদের মোবাইল সেবা কার্যক্রম মূলত ২০১০ সাল থেকে শুরু করে। প্রথম দিকে তারা ফিচার ফোনের মাধ্যমে বাজারে অংশগ্রহণ করে। ২০১২ সালে তারা "ওয়ালটন প্রিমো" নামে প্রথম স্মার্টফোন বাজারে আনে। স্মার্টফোনটি অ্যানড্রয়েড অপারেটিং সিস্টেমে পরিচালিত হত এবং এটি "জিঞ্জারব্রেড" সংস্করণে চলত। প্রিমো এক্স(Primo X) তাদের প্রধান ফ্ল্যাগশিপ ফোন। বর্তমানে তারা ওয়ালটন প্রিমো নামেই মোবাইল প্রস্তুত করে থাকে এবং তা স্মার্টফোন নামে অবহিত করা হয়। স্মার্টফোনের পাশাপাশি তারা ফিচার ফোনও তৈরি করে আসছে। তাদের মোবাইল সেবা কার্যক্রম বর্তমানে ১১টি দেশে সীমাবদ্ধ থাকলেও ভবিষ্যতে তা অন্যান্য অনেক দেশে রপ্তানির পরিকল্পনা রয়েছে। তাদের প্রধান লক্ষ্য স্বল্প মূল্যে সকলের কাছে স্মার্টফোন পৌছে দেওয়া।


title: ওয়ালটন (মোবাইল)

text: ওয়ালটন বিভিন্ন সিরিজের মোবাইল প্রস্তুত করে থাকে। এর মধ্যে প্রিমো এক্স তাদের প্রধান ফ্ল্যাগশিপ ফোন।২২-০৫-২০১৮ পযর্ন্ত তাঁদের সর্বশেষ অ্যানড্রয়েড ফোন হচ্ছে ওয়ালটন প্রিমো জিএম৩ (Primo GM3)। যেটি অ্যানড্রয়েড ওরিও এর বিশেষ সংস্করণ অ্যানড্রয়েড ৮.১ গো তে চলে।


title: হাতিম

text: হাতিম হচ্ছে মুসলমানদের তীর্থস্থান কাবা শরিফের উত্তর পার্শ্বের অর্ধ-বৃত্তাকার দেয়ালঘেরা স্থান। পূর্বে এই স্থানটুকু কাবাঘরের অন্তর্ভুক্ত ছিল। ইসলাম ধর্মমতে, এই স্থানে নামাজ পড়ার অর্থ কাবাঘরের ভেতরে নামাজ পড়া। প্রচলিত রয়েছে যে, দোয়া কবুলের জন্য হাতিম একটি উত্তম স্থান।


title: মিজাবে রহমত

text: মিজাবে রহমত হচ্ছে মুসলমানদের তীর্থস্থান কাবা শরিফের উত্তর পার্শ্বে হাতিম বরাবর ওপরে অবস্থিত একটি সোনার পরনালা।


title: মিজাবে রহমত

text: বৃষ্টির সময় এই পরনালা দিয়েই কাবা ঘরের ছাদের পানি নীচে নেমে আসে বলে এর নাম মিজাবে রহমত।


title: মিজাবে রহমত

text: ইসলাম ধর্মমতে, মিজাবে রহমতের নিচে নামাজ পড়ে কোন দোয়া করলে তা কবুল হয়।


title: পল ওয়েসলি

text: পল ওয়েসলি (জন্ম পাওয়েল টমাস ওয়াসিলিউস্কি, ২৩ জুলাই, ১৯৮২) একজন আমেরিকান অভিনেতা, পরিচালক এবং প্রযোজক। "দ্য ভ্যাম্পায়ার ডায়রিস" টেলিভিশন সিরিজে “স্টেফান স্যালভেটর” চরিত্রে অভিনয়ের জন্য তিনি অধিক পরিচিত। এছাড়া তিনি ক্লাউড ৯, কিলার মুভি, বিফোর আই ডিসাপিয়ার এবং আমিরা অ্যান্ড স্যাম চলচ্চিত্রে অভিনয় করেছেন।


title: জুমরাহ

text: জুমরাহ সৌদি আরবের মক্কা নগরীর পার্শ্ববর্তী মিনায় অবস্থিত তিনটি স্থান; এগুলো হল: জুমরায়ে উলা, জুমরায়ে উস্তা এবং জুমরায়ে উকবা, যা ধারাবাহিকভাবে ছোট শয়তান, মেজো শয়তান এবং বড় শয়তান নামে পরিচিত। জুমরায়ে উলা এর অবস্থান মসজিদে খায়েফের কাছে। মিনার একেবারে শেষ প্রান্তে তৃতীয় জুমরা, জুমরায়ে উকবার স্থান। এটি বড় জুমরা।


title: জুমরাহ

text: ইসলাম ধর্মমতে নবী ইবরাহিম আল্লাহর নির্দেশে ছেলে ইসমাইলকে কোরবানির জন্য যখন নিয়ে যাচ্ছিলেন তখন এই স্থানে শয়তান পেছন থেকে নবীকে ধোঁকা দিচ্ছিল। নবী ইবরাহিম তখন কঙ্কর নিক্ষেপ করে শয়তানকে সেখান থেকে বিতাড়িত করেছিলেন। সেই সময় থেকেই হজ পালনকারীদের জন্য এখানে কঙ্কর নিক্ষেপের রেওয়াজ প্রচলিত।


title: গয়া জেলা

text: গয়া জেলা হল ভারতের বিহার রাজ্যের ৩৯টি জেলার অন্যতম। ১৮৬৫ সালের ৩ অক্টোবর এই জেলা গঠিত হয়েছিল। এই জেলার সদর শহর গয়া বিহারের দ্বিতীয় বৃহত্তম শহর।


title: গয়া জেলা

text: রামায়ণ ও মহাভারতে গয়ার উল্লেখ পাওয়া যায়। রামায়ণে আছে, রাম সীতা ও লক্ষ্মণকে নিয়ে গয়ায় দশরথের পিণ্ডদান করতে এসেছিলেন। মহাভারতে গয়াকে ‘গয়াপুরী’ নামে উল্লেখ করা হয়েছে। ‘গয়া’ নামটির উৎপত্তির কথা জানা যায় বায়ুপুরাণ থেকে। উক্ত পুরাণ মতে, গয়া নামে এক অসুরের দেহ পবিত্র ছিল। তিনি এখানে বিষ্ণুর বর লাভের জন্য কঠোর তপস্যা করেছিলেন। কথিত আছে, গয়াসুরের দেহই গয়াক্ষেত্র নামে পরিচিত।


title: গয়া জেলা

text: গয়া প্রাচীন মগধ অঞ্চলের একাধিক রাজবংশের উত্থান ও পতনের সাক্ষী। খ্রিস্টপূর্ব ৬ষ্ঠ শতাব্দী থেকে খ্রিস্টীয় ১৮শ শতাব্দী পর্যন্ত গয়া এই অঞ্চলের সাংস্কৃতিক ইতিহাসে একটি গুরুত্বপূর্ণ স্থান অধিকার করে ছিল। খ্রিস্টপূর্ব ৬ষ্ঠ শতাব্দীতে শিশুনাগ এই অঞ্চলে শিশুনাগ রাজবংশ প্রতিষ্ঠা করেন। এই রাজবংশ পাটলীপুত্র (অধুনা পাটনা) অঞ্চল নিজ অধিকারে আনতে সক্ষম হয়েছিল। এই রাজবংশের পঞ্চম শাসক বিম্বিসার (যিনি খ্রিস্টপূর্ব ৫১৯ অব্দের সমসাময়িক ছিলেন) গয়াকে বহির্বিশ্বের সঙ্গে পরিচিত করে তোলেন। বিম্বিসারের রাজত্বকালেই গৌতম বুদ্ধ ও মহাবীর গয়ায় এসেছিলেন। নন্দ রাজবংশের অধীনে কিছুকাল থাকার পর অশোকের রাজত্বকালে (খ্রিস্টপূর্ব ২৭২-২৩২ অব্দ) গয়া ও সমগ্র মগধ অঞ্চল মৌর্য সাম্রাজ্যের অন্তর্ভুক্ত হয়। অশোক বৌদ্ধধর্ম গ্রহণ করেছিলেন। তিনিই বোধগয়ায় যেখানে গৌতম বুদ্ধ বোধিলাভ করেছিলেন সেখানে প্রথম মন্দিরটি নির্মাণ করান।


title: গয়া জেলা

text: গুপ্ত রাজত্বকালে (খ্রিস্টীয় ৪র্থ-৫ম শতাব্দী) হিন্দু নবজাগরণের সঙ্গেও গয়া অঙ্গাঙ্গীভাবে যুক্ত। সমুদ্রগুপ্ত গয়াকে আলোকবৃত্তে নিয়ে আসতে বিশেষ সাহায্য করেন। গুপ্ত সাম্রাজ্যে বিহার প্রদেশের প্রধান শহর ছিল গয়া।


title: গয়া জেলা

text: গোপাল পাল সাম্রাজ্য প্রতিষ্ঠা করলে গয়া উক্ত সাম্রাজ্যের অন্তর্ভুক্ত হয়। মনে করা হয়, বোধগয়ার বর্তমান মন্দিরটি গোপালের পুত্র ধর্মপাল প্রতিষ্ঠা করেছিলেন।


title: গয়া জেলা

text: খ্রিস্টীয় ১২শ শতাব্দীতে বখতিয়ার খিলজি গয়া লুণ্ঠন করেন। পরবর্তীকালে অবশ্য গয়ার হিন্দু শাসকরা তাঁর সেনাপতিদের পরাজিত করেছিল। ১৭৬৪ সালে বক্সারের যুদ্ধের পর গয়া ব্রিটিশদের অধীনে আসে।


title: গয়া জেলা

text: ১৮৬৪ সাল পর্যন্ত গয়া ছিল বেহার ও রামগড় জেলার অন্তর্গত। ১৮৬৫ সালে গয়া পৃথক জেলার মর্যাদা পায়। ১৯৮১ সালে বিহার সরকার গয়া, নওয়াদা, আওরঙ্গাবাদ ও জাহানাবাদ জেলা নিয়ে মগধ বিভাগ গঠন করেন। উল্লেখ্য, নওয়াদা, আওরঙ্গাবাদ ও জাহানাবাদ ১৮৬৫ সাল থেকে গয়া জেলার মহকুমা ছিল। গয়া জেলা ভেঙে ১৯৭৬ সালে আওরঙ্গাবাদ ও নওয়াদা জেলা এবং ১৯৮৮ সালে জাহানাবাদ জেলা গঠিত হয়।


title: গয়া জেলা

text: বর্তমানে গয়া জেলা রেড করিডোরের অন্তর্গত।


title: গয়া জেলা

text: গয়া জেলার আয়তন । আয়তনের দিক থেকে এই জেলা ত্রিনিদাদ দ্বীপের প্রায় সমান। ফল্গু নদী এই জেলার উপর দিয়ে প্রবাহিত হয়েছে।


title: গয়া জেলা

text: ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় গয়া জেলার নাম অন্তর্ভুক্ত করেছে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, গয়া জেলা তার মধ্যে অন্যতম।


title: গয়া জেলা

text: গয়া জেলা চারটি মহকুমায় বিভক্ত। এগুলি হল: গয়া সদর, নিমচক বাথানি, শেরঘাটি ও তেকারি। এই মহকুমাগুলি নিম্নোক্ত ব্লকগুলিতে বিভক্ত: গয়া সদর, মানপুর, বোধগয়া, ওয়াজিরগঞ্জ, বেলাগঞ্জ, খিজারসরাই, অত্রি, নিমচক বাথানি, মুহরা, শেরঘাটি, আমাস, মোহনপুর, ফতেপুর, বরাছাত্তি, ইমামগঞ্জ, ডুমারিয়া, বাঁকেবাজার, ডোভি, তঙ্কুপ্পা, গুরুয়া, গুরারু, পারাইয়া, তেকারি ও কোঞ্চ।


title: গয়া জেলা

text: ১৯৭৬ সালে গয়া জেলায় গৌতম বুদ্ধ বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।


title: গয়া জেলা

text: ২০১১ সালের জনগণনা অনুসারে, গয়া জেলার জনসংখ্যা ৪,৩৭৯,৩৮৩। এই জনসংখ্যা মলডোভা রাষ্ট্র বা মার্কিন যুক্তরাষ্ট্রের কেন্টাকি রাজ্যের জনসংখ্যার প্রায় সমান। জনসংখ্যার দিক থেকে ভারতের ৬৪০টি জেলার মধ্যে এই জেলার স্থান ৪২তম। গয়া জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২৬.০৮%। গয়া জেলার লিঙ্গানুপাতের হার প্রতি ১০০০ পুরুষে ৯৩২ জন মহিলা এবং সাক্ষরতার হার ৬৬.৩৫%।


title: অসাম্প্রদায়িকতাবাদ

text: অসাম্প্রদায়িকতাবাদ বা অসাম্প্রদায়িকতা () হল একটি আদর্শিক মতবাদ যেখানে সকল মানুষ পারস্পারিক নৈতিকতা ভাগাভাগির বা বিনিময়ের মাধ্যমে একটি একক সম্প্রদায়ের সদস্য হবে। যে ব্যক্তি অসাম্প্রদায়িকতার ধারণাকে যে কোন আকারে নিজের মাঝে ধারণ করেন তাকে একজন অসাম্প্রদায়িক বা ইংরেজিতে cosmopolitan বা cosmopolite বলা হয়।


title: অসাম্প্রদায়িকতাবাদ

text: একটি অসাম্প্রদায়িক সম্প্রদায় বা সমাজব্যবস্থা সার্বজনীন নৈতিকতা, বিনিময়মূলক অর্থনৈতিক সম্পর্ক এবং বিভিন্ন জাতি দ্বারা পরিবেষ্টিত রাজনৈতিক কাঠামোর উপর ভিত্তি করে গড়ে উঠতে পারে। একটি অসাম্প্রদায়িক ব্যবস্থায় বিভিন্ন স্থান বা দেশ থেকে আগত ব্যক্তিগণ পারস্পারিক শ্রদ্ধার মাধ্যমে সম্পর্ক তৈরি করেন। উদাহরণস্বরূপ, কোয়ামি অ্যান্থনি এপিয়াহ এমন একটি অসাম্প্রদায়িক ব্যবস্থার পরামর্শ দেন যেখানে বিভিন্ন স্থান থেকে আগত ব্যক্তিগণ তাঁদের ভিন্ন ভিন্ন ধর্মীয় ও রাজনৈতিক বিশ্বাস বা মূলনীতি থাকা সত্ত্বেও পারস্পারিক শ্রদ্ধার একটি সম্পর্কে প্রবেশ করবে।


title: গৌতম বুদ্ধ বন্যপ্রাণী অভয়ারণ্য

text: গৌতম বুদ্ধ বন্যপ্রাণী অভয়ারণ্য হল ভারতের বিহার রাজ্যের গয়া জেলা ও ঝাড়খণ্ড রাজ্যের হাজারিবাগ জেলায় অবস্থিত একটি বন্যপ্রাণী অভয়ারণ্য। এটি গয়া শহর থেকে ৬৫ কিলোমিটার দক্ষিণ-পশ্চিমে অবস্থিত।


title: গৌতম বুদ্ধ বন্যপ্রাণী অভয়ারণ্য

text: ১৯৭৬ সালের আগে এটি ছিল বেসরকারি শিকার বনভূমি। ১৯৭৬ সালে এটি বন্যপ্রাণী অভয়ারণ্যের মর্যাদা পায়। এই অভয়ারণ্যের আয়তন ২৫৯ বর্গকিলোমিটার।


title: গৌতম বুদ্ধ বন্যপ্রাণী অভয়ারণ্য

text: গৌতম বুদ্ধ বন্যপ্রাণী অভয়ারণ্য নিম্ন গাঙ্গেয় সমভূমি আর্দ্র পর্ণমোচী বনভূমি ও ছোটোনাগপুর শুষ্ক পর্ণমোচী বনভূমির অংশ। এখানে প্রাপ্ত গাছগুলির মধ্যে শুষ্ক ও আর্দ্র শাল বন, পাহাড়ি কাঁটাবন ও ক্রান্তীয় শুষ্ক পাহাড়ি বন উল্লেখযোগ্য।


title: গৌতম বুদ্ধ বন্যপ্রাণী অভয়ারণ্য

text: এই অভয়ারণ্যে বাঘ, চিতাবাঘ, নেকড়ে, শ্লথ ভাল্লুক, চিতল, চিঙ্কারা ও বিভিন্ন ধরনের পাখি দেখা যায়।


title: গৌতম বুদ্ধ বন্যপ্রাণী অভয়ারণ্য

text: এই অভয়ারণ্যে একটি রেস্ট হাউস আছে। গয়া স্টেশন ও বিমানবন্দর এই বিমানবন্দরে আসার মাধ্যম।


title: চরিত বুদ্ধিকা

text: থাডেলাগে চরিত বুদ্ধিকা ফার্নান্দো বা বুদ্ধিকা ফার্নান্দো (জন্ম: ২২ আগস্ট, ১৯৮০) পানাদুরা এলাকায় জন্মগ্রহণকারী শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে ভূমিকা রাখেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শী চরিত বুদ্ধিকা।


title: চরিত বুদ্ধিকা

text: পানাদুরার সেন্ট জোন্স কলেজের ছাত্র চরিত বুদ্ধিকা একদিনের আন্তর্জাতিকের অভিষেক খেলাতেই দূর্দান্ত সূচনা করেছিলেন। প্রথম ডেলিভারিতেই তিনি উইকেট পান। এছাড়াও ইনিংসে শেষ ডেলিভারিতে উইকেট নিয়ে নিজের খেলোয়াড়ী পরিসংখ্যান দাড় করান ৫/৬৭। এরফলে অভিষেক খেলাতেই দ্বিতীয় শ্রীলঙ্কান হিসেবে সেরা বোলিং করেন তিনি। এরপর তিনি টেস্ট দলে অন্তর্ভুক্ত হন। কিন্তু, নয় টেস্ট খেলায় অংশগ্রহণের পর খেলায় ধারাবাহিকতা না থাকায় দল থেকে বাদ পড়েন।


title: প্রেম আমার

text: প্রেম আমার ২০০৯ সালের একটি বাংলা চলচ্চিত্র যেটি রাজ চক্রবর্তী প্রযোজনা করেছেন। এই চলচ্চিত্রে প্রধান চরিত্রে অভিনয় করেছেন সোহম চক্রবর্তী এবং পায়েল সরকার। এই চলচ্চিত্রটি ২০০৯ সালের ৯ অক্টোবর তারিখে মুক্তি পায়।= [[


title: প্রেম আমার

text:
[[বিষয়শ্রেণী:২০০৯-এর চলচ্চিত্র]]
[[বিষয়শ্রেণী:বাংলা ভাষার চলচ্চিত্র]]


title: বাংলাদেশ সরকার

text: বাংলাদেশ সরকার () বাংলাদেশের প্রধানমন্ত্রী কর্তৃক পরিচালিত হয়, যিনি অন্যান্য সকল মন্ত্রীগণকে বাছাই করেন। প্রধানমন্ত্রী এবং অন্যান্য প্রধান উচ্চপদস্থ মন্ত্রীগণ সর্বোচ্চ সিদ্ধান্ত গ্রহণ কমিটির সদস্যপদ লাভ করেন, যা মন্ত্রীসভা নামে পরিচিত।


title: বাংলাদেশ সরকার

text: বাংলাদেশের বর্তমান প্রধানমন্ত্রী হলেন শেখ হাসিনা, বাংলাদেশ আওয়ামী লীগের সভানেত্রী, যিনি ২৯শে ডিসেম্বর ২০০৮ এর সাধারণ নির্বাচনে বিজয়ের ফলাফলস্বরূপ ২০০৯-এর ৬ জানুয়ারি বাংলাদেশের রাষ্ট্রপতি কর্তৃক নিযুক্ত হন। বাংলাদেশ আওয়ামী লীগ তার দ্বারা পরিচালিত হয় এবং এবং এর ১৪ দলীয় মহাজোট দুই-তৃতীয়াংশ সংখ্যাগরিষ্ঠ সংসদ সদস্য পদলাভের মাধ্যমে বিজয় লাভ করে এবং সাংখ্যিকভাবে ২৯৯ টি আসনের মাঝে ২৩০ টি আসন এই দলের নিয়ন্ত্রণে রয়েছে।


title: বাংলাদেশ সরকার

text: ১৯৭১ এ অস্থায়ী সরকার গঠন এবং অস্থায়ী সংবিধান প্রণয়নের পর থেকে অদ্যাবধি বাংলাদেশের সরকার ব্যবস্থা কমপক্ষে পাঁচবার পরিবর্তিত হয়েছ। বাংলাদেশের বর্তমান সরকার ব্যবস্থা সংসদীয় পদ্ধতির। এই পদ্ধতিতে প্রধানমন্ত্রীর হাতে সরকারের প্রধান ক্ষমতা ন্যস্ত থাকে। বহুদলীয় গণতন্ত্র পদ্ধতিতে এখানে জনগণের সরাসরি ভোটে জাতীয় সংসদের সদস্যরা নির্বাচিত হন। নির্বাহী (executive) ক্ষমতা সরকারের হাতে ন্যস্ত। আইন প্রণয়ন করা হয় জাতীয় সংসদে। বাংলাদেশের সংবিধান ১৯৭২ সালে প্রণীত হয়, এবং এখন পর্যন্ত এতে ১৭টি সংশোধনী যোগ করা হয়েছে।


title: বাংলাদেশ সরকার

text: বাংলাদেশের সরকার নির্বাহী বিভাগ পরিচালনা করে। প্রধান মন্ত্রী ও মন্ত্রী সভার সদস্যরা বিভিন্ন নির্বাহী সিদ্ধান্ত নিয়ে থাকেন।


title: বাংলাদেশ সরকার

text: সাংবিধানিক ভাবে বাংলাদেশের রাষ্ট্রপ্রধান ও সংসদীয় পদ্ধতিতে সর্বোচ্চ পদমর্যাদার অধিকারী হলেন রাষ্ট্রপতি। রাষ্ট্রপতি হওয়ার ন‍্যূনতম বয়স ৩৫ বছর। জাতীয় সংসদ সদস্যদের ভোটে তিনি নির্বাচিত হন। স্পিকার (সংসদের পঞ্চদশ সংশোধনীর পূর্বে ছিল প্রধান বিচারপতি) রাষ্ট্রপতিকে শপথ বাক্য পাঠ করান। নির্বাচিত হওয়ার পর শপথ গ্রহণের পর থেকে তার মেয়াদকাল ৫ বছর। আবার রাষ্ট্রপতি পদত্যাগ করতে পারেন স্পিকারের নিকট পদত্যাগ পত্র দাখিলের মাধ্যমে। রাষ্ট্রপতি সংবিধানের ৫০(২) ধারা মতে ধারাবাহিক ২ বারের অধিক মেয়াদে ক্ষমতায় থাকতে পারবেন না। তিনি জাতীয় সংসদের অধিবেশন আহ্বান করেন। ৫৬(৩) অনুচ্ছেদ অনুসারে প্রধানমন্ত্রী নিয়োগ ও ৯৫(১) অনুচ্ছেদ অনুসারে প্রধান বিচারপতি নিয়োগের ক্ষেত্রে তাকে প্রধানমন্ত্রীর সুপারিশ নিতে হয় না। একই সঙ্গে তার ওপর আদালত এর কোনো এখতিয়ার বারিত। রাষ্টপতির অনুপস্থিতিতে তার দায়িত্ব পালন করবেন স্পিকার স্বয়ং। রাষ্ট্রপতি প্রধামন্ত্রীর পদত্যাগ পত্র গ্রহণ করবেন। তার নিকট কোনো বিল পেশ করার ১৫ দিনের মধ্যে তা অনুমোদন করতে হয় নচেৎ তা স্বয়ংক্রিয় ভাবে অনুমোদিত হয়ে যায়। তবে অর্থ বিল এ সম্মতি দানে তিনি বিলম্ব করতে পারবেন না। দুই-তৃতীয়াংশ সংসদের ভোটের মাধ্যমে শারীরিক বা মানসিক কোনো কারণে রাষ্ট্রপতিকে অপসারণ করা যায়। তার সরকারি বাসভবন বঙ্গভবন মতিঝিল এর দিলকুশায় অবস্থিত। তার নিরাপত্তায় বিশেষ বাহিনী হলো প্রেসিডেন্ট গার্ড রেজিমেন্ট (PGR) ও স্পেশাল সিকিউরিটি ফোর্স (SSF)।


title: বাংলাদেশ সরকার

text: বাংলাদেশের সরকারপ্রধান মন্ত্রিপরষদ এর প্রধান হলেন প্রধানমন্ত্রী। তাকে নিয়োগ দেন রাষ্ট্রপতি। প্রধানমন্ত্রী হতে হলে ন‍্যূনতম ২৫ বছর হতে হবে। কিন্তু বাস্তবে তা অসম্ভব। তিনিই জাতীয় সংসদের সংখ্যা গরিষ্ঠ দলের নেতা বা নেত্রী যিনি প্রধান নির্বাহী হিসেবে দায়িত্ব পালন করেন। তিনি ৫৫ ও ৫৬ নং ধারা অনুযায়ী মন্ত্রিপরিষদের শীর্ষে থাকবেন এবং মন্ত্রিপরিষদের সভায় সভাপতিত্ব করবেন। তিনি মন্ত্রী, উপমন্ত্রী, ও প্রতিমন্ত্রীদের নিয়োগ দেন। তিনি একইসাথে জাতীয় অর্থনৈতিক পরিষদ নির্বাহী কমিটি (একনেক) এর সভাপতি/চেয়ারপার্সন। তার সরকারি বাসভবন এর নাম গণভবন, যা ঢাকার শেরেবাংলা নগরে অবস্থিত। তবে তার কার্যালয় ঢাকার তেজগাঁও অবস্থিত। বর্তমান মাননীয় প্রধামন্ত্রী শেখ হাসিনা সর্বোচ্চ সময় ক্ষমতায় থাকা বাংলাদেশের একমাত্র প্রধানমন্ত্রী।


title: বাংলাদেশ সরকার

text: বাংলাদেশের আইনসভার নাম জাতীয় সংসদ। এটি এক কক্ষীয়, এবং ৩০০ জন সংসদ সদস্য জনগণের সরাসরি ভোটে নির্বাচিত হন। এছাড়া নারীদের জন্য ৫০ টি সংরক্ষিত আসনের বিধান রয়েছে, যেসব আসন সংসদ সদস্যদের মাধ্যমে বণ্টিত হয়।


title: বাংলাদেশ সরকার

text: বাংলাদেশ সুপ্রিম কোর্ট দেশের সর্বোচ্চ আদালত।বেশিরভাগ মামলা প্রথমত নিম্ন আদালতে রায় দেয়ার পর সুপ্রিম কোর্টে স্হানান্তরিত হয়।সুপ্রিম কোর্টের রায়ের পর রায় কার্যকর করতে আর কোন বাধা থাকে না, তবে মৃত্যুদন্ড প্রাপ্ত অপরাধী কে রাষ্ট্রপতি চাইলে জীবনভীক্ষা দিতে পারে।


title: দিলীপ বেঙ্গসরকার

text: দিলীপ বলবন্ত বেঙ্গসরকার (বিকল্প প্রতিবর্ণীকরণ: দিলীপ ভেংসরকার) (; জন্ম: ৬ এপ্রিল, ১৯৫৬) মহারাষ্ট্রের রাজাপুরে জন্মগ্রহণকারী প্রথিতযশা সাবেক ভারতীয় ক্রিকেটার ও ক্রিকেট প্রশাসক। ’৭০ ও ’৮০-এর দশকে ভারত ক্রিকেট দলের ব্যাটিং চালিকাশক্তির অন্যতম সদস্য ছিলেন তিনি। ‘কর্নেল’ ডাকনামে পরিচিত দিলীপ বেঙ্গসরকার রঞ্জি ট্রফিতে বোম্বের প্রতিনিধিত্ব করছেন।


title: দিলীপ বেঙ্গসরকার

text: ১৯৭৫-৭৬ মৌসুমে অকল্যান্ডে অনুষ্ঠিত টেস্টে স্বাগতিক নিউজিল্যান্ডের বিপক্ষে তাঁর আন্তর্জাতিক ক্রিকেটে অভিষেক ঘটে। ঐ টেস্টে উদ্বোধনী ব্যাটসম্যান হিসেবে মাঠে নামেন। খেলায় ভারত জয়লাভ করলেও তিনি তেমন সফলতা পাননি। ১৯৭৯ সালে সফরকারী পাকিস্তান দলের বিপক্ষে স্মরণীয় ইনিংস উপহার দেন তিনি। দিল্লির ফিরোজ শাহ কোটলায় অনুষ্ঠিত ২য় টেস্টের চূড়ান্ত দিনে জয়ের জন্য ৩৯০ রানের লক্ষ্যমাত্রায় তাঁর অবদান ছিল অপরাজিত ১৪৬* রান। ঐ টেস্টটি নাটকীয়ভাবে ড্রয়ে পরিণত হয়।


title: দিলীপ বেঙ্গসরকার

text: ১৯৮৬ সালে লর্ডসে সেঞ্চুরি করেন। এরফলে তিনি উপর্যুপরি তিন টেস্টে সেঞ্চুরির সন্ধান পান। ইংল্যান্ডের বিপক্ষে অনুষ্ঠিত ঐ সিরিজে ভারত দল জয় পায় ও তিনি ম্যান অব দ্য সিরিজের পুরস্কার পান।


title: দিলীপ বেঙ্গসরকার

text: ১৯৮৩ সালের ক্রিকেট বিশ্বকাপে শিরোপা বিজয়ী ভারতীয় দলে ভূমিকা রাখেন। ১৯৮৫ থেকে ১৯৮৭ সালের মধ্যে রানের ফুলঝুড়ি প্রবাহিত হয় তাঁর ব্যাটে। ঐ সময় কুপার্স ও লাইব্র্যান্ড রেটিংয়ে তিনি সেরা ব্যাটসম্যান ছিলেন।


title: দিলীপ বেঙ্গসরকার

text: ১৯৮৭ সালের ক্রিকেট বিশ্বকাপের পর কপিল দেবের কাছ থেকে অধিনায়কত্ব লাভ করেন। অধিনায়ক হিসেবে দুটি সেঞ্চুরি করে যাত্রা শুরু করলেও তাঁর সময়কালে দলের অবস্থান নড়বড়ে ছিল। ১৯৮৯-এর শুরুতে ওয়েস্ট ইন্ডিজ সফরে দলের মারাত্মক বিপর্যয় ঘটে। এরপর তাঁকে অধিনায়কত্ব থেকে পদত্যাগ করতে হয়।


title: দিলীপ বেঙ্গসরকার

text: ১৯৮১ সালে মাঠে দূর্দান্ত ক্রীড়াশৈলী উপস্থাপনার জন্য অর্জুন পুরস্কার লাভ করেন। এরপর ১৯৮৭ সালে পদ্মশ্রী সম্মানে ভূষিত হন তিনি। একই সালে উইজডেন কর্তৃক বর্ষসেরা ক্রিকেটার মনোনীত হন।


title: নাজনীন হাসান চুমকি

text: নাজনীন হাসান চুমকি (জন্ম: একজন বাংলাদেশী চলচ্চিত্র অভিনেত্রী, পরিচালক। তিনি ২০০৬ সালে ঘানি চলচ্চিত্রের জন্য জাতীয় চলচ্চিত্র পুরস্কার লাভ করেন। তার অন্য চলচ্চিত্রের মধ্যে লালন উল্লেখ্যযোগ্য।


title: নাজনীন হাসান চুমকি

text: চুমকি চুয়াডাঙ্গায় তার প্রাথমিক জীবন অতিবাহিত করেন। সেখানে অরিন্দম সাংস্কৃতিক সংগঠনের সাথে জড়িত ছিলেন। ১৯৯২ সালে তিনি মঞ্চে অভিনয় শুরু।


title: নাজনীন হাসান চুমকি

text: ১৯৯৬ সালে চুমকি উচ্চ শিক্ষার জন্য ঢাকায় আগমন করেন এবং জগন্নাথ কলেজ (বর্তমানে জগন্নাথ বিশ্ববিদ্যালয়) ভর্তি হন। ১৯৯৯ সালে তিনি প্রথম "যেতে যেতে অবশেষে" টিভি সিরিয়ালে অভিনয় করেন। চুমকি মঞ্চকে বেশী ভালোবাসতেন তাই প্রথমে টিভি নাটকে অভিনয় করতে আগ্রহী ছিলেন না। তিনি একাধারে চলচ্চিত্র অভিনেত্রী, স্ক্রিপ রাইটার, ও পরিচালক।


title: নেত্রকোনা-১

text: নেত্রকোনা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নেত্রকোনা জেলায় অবস্থিত জাতীয় সংসদের ১৫৭নং আসন।


title: নেত্রকোনা-১

text: নেত্রকোনা-১ আসনটি নেত্রকোনা জেলার কলমাকান্দা উপজেলা ও দুর্গাপুর উপজেলা নিয়ে গঠিত।


title: নেত্রকোনা-২

text: নেত্রকোনা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নেত্রকোনা জেলায় অবস্থিত জাতীয় সংসদের ১৫৮নং আসন।


title: নেত্রকোনা-২

text: নেত্রকোনা-২ আসনটি নেত্রকোনা জেলার নেত্রকোনা সদর উপজেলা ও বারহাট্টা উপজেলা নিয়ে গঠিত।


title: নেত্রকোনা-২

text: জুলাই ২০০৪ সালে আব্দুল মোমিন মারা যান। অক্টোবর ২০০৪ সালের উপ-নির্বাচনে বিএনপির আবু আব্বাস নির্বাচিত হন।


title: নেত্রকোনা-৩

text: নেত্রকোনা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নেত্রকোনা জেলায় অবস্থিত জাতীয় সংসদের ১৫৯নং আসন।


title: নেত্রকোনা-৩

text: নেত্রকোনা-৩ আসনটি নেত্রকোনা জেলার আটপাড়া উপজেলা ও কেন্দুয়া উপজেলা নিয়ে গঠিত।


title: নেত্রকোনা-৩

text: ২০০৩ সালের জুন মাসে নূরুল আমিন তালুকদার মারা যান। তাঁর বিধবা স্ত্রী খাদিজা আমিন আগস্ট ২০০৩ সালের উপ-নির্বাচনে নির্বাচিত হন।


title: নেত্রকোনা-৪

text: নেত্রকোনা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নেত্রকোনা জেলায় অবস্থিত জাতীয় সংসদের ১৬০নং আসন।


title: নেত্রকোনা-৪

text: নেত্রকোনা-৪ আসনটি নেত্রকোনা জেলার মোহনগঞ্জ উপজেলা, খালিয়াজুড়ি উপজেলা ও মদন উপজেলা নিয়ে গঠিত।


title: নেত্রকোনা-৪

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রেবেকা মমিন বিনা প্রতিদ্বন্দ্বিতায় নির্বাচিত হন।


title: নেত্রকোনা-৫

text: নেত্রকোনা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নেত্রকোনা জেলায় অবস্থিত জাতীয় সংসদের ১৬১নং আসন।


title: নেত্রকোনা-৫

text: নেত্রকোনা-৫ আসনটি নেত্রকোনা জেলার পূর্বধলা উপজেলা নিয়ে গঠিত।


title: কিশোরগঞ্জ-১

text: কিশোরগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬২নং আসন।


title: কিশোরগঞ্জ-১

text: কিশোরগঞ্জ-১ আসনটি কিশোরগঞ্জ জেলার কিশোরগঞ্জ সদর উপজেলা ও হোসেনপুর উপজেলা নিয়ে গঠিত।


title: কিশোরগঞ্জ-১

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সৈয়দ আশরাফুল ইসলাম বিনা প্রতিদ্বন্দ্বিতায় নির্বাচিত হন।


title: কিশোরগঞ্জ-১

text: ১৯৯৯ সালের সেপ্টেম্বরে এ কে এম এম শামসুল হক মারা যান। ১৯৯৯ সালের উপ-নির্বাচনে বাংলাদেশ আওয়ামী লীগের আলাউদ্দিন আহমদ নির্বাচিত হন।


title: কিশোরগঞ্জ-২

text: কিশোরগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬৩নং আসন।


title: কিশোরগঞ্জ-২

text: কিশোরগঞ্জ-২ আসনটি কিশোরগঞ্জ জেলার কটিয়াদি উপজেলা ও পাকুন্দিয়া উপজেলা নিয়ে গঠিত।


title: কিশোরগঞ্জ-৩

text: কিশোরগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬৪নং আসন।


title: কিশোরগঞ্জ-৩

text: কিশোরগঞ্জ-৩ আসনটি কিশোরগঞ্জ জেলার তাড়াইল উপজেলা ও করিমগঞ্জ উপজেলা নিয়ে গঠিত।


title: কিশোরগঞ্জ-৪

text: কিশোরগঞ্জ-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬৫নং আসন।


title: কিশোরগঞ্জ-৪

text: কিশোরগঞ্জ-৪ আসনটি কিশোরগঞ্জ জেলার ইটনা উপজেলা, মিঠামইন উপজেলা ও অষ্টগ্রাম উপজেলা নিয়ে গঠিত।


title: কিশোরগঞ্জ-৪

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রেজওয়ান আহাম্মদ তৌফিক বিনা প্রতিদ্বন্দ্বিতায় নির্বাচিত হন।


title: কিশোরগঞ্জ-৪

text: এপ্রিল ২০১৩ সালে এই আসনের সংসদ সদস্য আবদুল হামিদ রাষ্ট্রপতি নির্বাচিত হলে আসনটি শূন্য হয়। জুলাইয়ের উপ-নির্বাচনে, তা ছেলে রেজওয়ান আহাম্মদ তৌফিক বাংলাদেশ আওয়ামী লীগের প্রার্থী হিসেবে দাড়ান ও নির্বাচিত হন।


title: কিশোরগঞ্জ-৫

text: কিশোরগঞ্জ-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬৬নং আসন।


title: কিশোরগঞ্জ-৫

text: কিশোরগঞ্জ-৫ আসনটি কিশোরগঞ্জ জেলার নিকলী উপজেলা ও বাজিতপুর উপজেলা নিয়ে গঠিত।


title: কিশোরগঞ্জ-৫

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আফজাল হোসেন বিনা প্রতিদ্বন্দ্বিতায় নির্বাচিত হন।


title: কিশোরগঞ্জ-৬

text: কিশোরগঞ্জ-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬৭নং আসন।


title: কিশোরগঞ্জ-৬

text: কিশোরগঞ্জ-৬ আসনটি কিশোরগঞ্জ জেলার কুলিয়ারচর উপজেলা ও ভৈরব উপজেলা নিয়ে গঠিত।


title: কিশোরগঞ্জ-৬

text: কিশোরগঞ্জ-৬ আসনটি ১৯৮৪ সালে গঠিত হয়, যখন বৃহত্তর ময়মনসিংহ জেলাকে ভেঙে চারটি জেলায় (ময়মনসিংহ, নেত্রকণা, শেরপুর ও কিশোরগঞ্জ) ভাগ করা হয়েছিল।


title: কিশোরগঞ্জ-৬

text: ২০১৪ সাধারণ নির্বাচনে বিরোধীদলগুলো নির্বাচন বয়কট করলে আওয়ামী লীগ নেতৃত্বাধীন মহজোট একক নির্বাচন করে, ফলে নাজমুল হাসান পাপন পুনরায় বিনা প্রতিদ্বন্দ্বিতায় সংসদ সদস্য নির্বাচিত হয়।


title: কিশোরগঞ্জ-৬

text: ২০০৯ সালের ফেব্রুয়ারিতে জিল্লুর রহমান বাংলাদেশের রাষ্ট্রপতি হলে আসনটি শুন্য হয়। মার্চ মাসে উপ-নির্বাচন অনুষ্ঠিত হয় এবং তাতে তার ছেলে নাজমুল হাসান পাপন সংসদ সদস্য নির্বাচিত হয়।


title: দ্বিতীয় আজেস

text: দ্বিতীয় আজেস বা দ্বিতীয় অজ বা দ্বিতীয় অয় খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।


title: দ্বিতীয় আজেস

text: দ্বিতীয় আজেস প্রচুর দ্বিভাষী মুদ্রা প্রচলন করেন যার এক পিঠে গ্রিক লিপিতে "বাসিলেওস বাসিলেওন মেগালোউ আজোউ" (গ্রিক: ΒΑΣΙΛΕΩΣ ΒΑΣΙΛΕΩΝ ΜΕΓΑΛΟΥ ΑΖΟΥ) ও অশ্বারূঢ় রাজার চিত্র এবং অপর পিঠে খরোষ্ঠী লিপিতে "মহারাজস রাজাতিরাজস মহতস অয়স" ও বিতর্ক মুদ্রারত এথেনার চিত্র উৎকীর্ণ রয়েছে। তাঁর বেশ কিছু রৌপ্য মুদ্রায় জিউসের চিত্র উৎকীর্ণ রয়েছে। রবার্ট সিনিয়র কয়েকটি মুদ্রা বিশ্লেষণ করেন যেখানে দেখা যায়, দ্বিতীয় আজেসের মুদ্রাগুলির ওপর প্রথম আজেস নিজের নাম উৎকীর্ণ করেন। এবং সেই কারণে তিনি মত দেন যে প্রথম আজেস ও দ্বিতীয় আজেস একই ব্যক্তি।


title: উগান্ডা জাতীয় ক্রিকেট দল

text: উগান্ডা জাতীয় ক্রিকেট দল আন্তর্জাতিক ক্রিকেট প্রতিযোগিতায় উগান্ডার প্রতিনিধিত্বকারী দল। এটি উগান্ডা ক্রিকেট অ্যাসোসিয়েশন কর্তৃক নিয়ন্ত্রিত ও পরিচালিত হয়। দলটি ১৯৯৮ সালে আইসিসির সদস্য সহযোগী সদস্যপদ লাভ করে।


title: মথুরা সিংহ স্তম্ভশীর্ষ

text: মথুরা সিংহ স্তম্ভশীর্ষ প্রথম শতাব্দীতে নির্মিত লাল বেলেপাথর দ্বারা নির্মিত ইন্দো-সিথিয় স্তম্ভশীর্ষ। ১৮৬৯ খ্রিস্টাব্দে ভগবান লাল ইন্দ্রজি মধ্য ভারতের মথুরা শহর থেকে এই ভাস্কর্য্যটি আবিষ্কার করেন।


title: মথুরা সিংহ স্তম্ভশীর্ষ

text: মথুরা সিংহ স্তম্ভশীর্ষে দুইটি সিংহের মূর্তি বর্তমান, যার মাঝে একটি বর্গাকৃতি ভাস্কর্য্য অবস্থিত। এই ভাস্কর্য্যে ত্রিরত্ন সহ বেশ কিছু বৌদ্ধ ধর্মীয় প্রতীক রয়েছে। এই স্তম্ভশীর্ষের গায়ে খরোষ্ঠী লিপিতে প্রাকৃত লিপি উৎকীর্ণ রয়েছে।


title: মথুরা সিংহ স্তম্ভশীর্ষ

text: মথুরা সিংহ স্তম্ভশীর্ষের শিলালিপিতে উৎকীর্ণ রয়েছে যে, খড়ওস্তের কন্যা তথা রজুবুলের পত্নী অয়শিঅ গৌতম বুদ্ধের স্মৃতিতে স্তূপ নির্মাণ করান। এছাড়া এই লিপিতে মথুরা শাসনকারী ইন্দো-সিথিয় সত্রপদের বংশতালিকাও বর্ণনা করা হয়েছে।


title: হরবাংছড়া নদী

text: হরবাংছড়া নদী বাংলাদেশের একটি খরস্রোতা পার্বত্য নদী।


title: হরবাংছড়া নদী

text: হরবংছড়া নদীটি বান্দরবান জেলার লামার পাহাড়িয়া ছড়া থেকে সৃষ্টি হয়ে চকোরিয়া উপজেলার মাতামুহুরী নদীতে গিয়ে পড়েছে।


title: হরবাংছড়া নদী

text: এই নদীটির দৈর্ঘ্য ২৮ কিমি এবং গড় প্রস্থ ৬০ মিটার। এর গভীরতা ৩ মিটার। হরবংছড়া নদীর অববাহিকার আয়তন ১৫০ বর্গ কিলোমিটার। নদীটি সারা বছর নাব্য। তবে জোয়ার-ভাটার প্রভাব নেই।


title: হরবাংছড়া নদী

text: হরবাংছড়া নদীর তীরে গড়ে উঠেছে হরবাংছড়া বাজার। নদীর উপরে হরবাংছড়া রেগুলেটর, হরবাংছড়া সেতু, বানিয়াছড়া মগনালা বেইলী সেতু ও মোচনিয়াকাটা সেতু তৈরি হয়েছে। এই নদীর অববাহিকায় বাংলাদেশ পানি উন্নয়ন বোর্ডের অধীন একটি সেচ প্রকল্প রয়েছে।


title: কয়রা নদী

text: কয়রা নদী বাংলাদেশের দক্ষিণ-পশ্চিমাঞ্চলের খুলনা জেলার কয়রা উপজেলার একটি নদী। নদীটির দৈর্ঘ্য ৪৩ কিলোমিটার এবং গড় প্রস্থ ৪৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক কয়রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৪।


title: কয়রা নদী

text: নদীটি খুলনা জেলার কয়রা উপজেলার কপোতাক্ষ নদ থেকে সৃষ্টি হয়েছে এবং একই উপজেলার শিবসা নদীতে পতিত হয়েছে। কয়রা উপজেলায় এর জন্ম ও সমাপ্তি বলে এর নাম কয়রা বলে অনুমিত হয়।


title: কয়রা নদী

text: নদীটির গভীরতা ৮.৫ মিটার। নদী অববাহিকার আয়তন ৮০ বর্গ কিলোমিটার। এই নদীতে সারা বছরই পর্যাপ্ত পানি থাকে। মার্চ-এপ্রিলে পানি থাকে ১ হাজার ৫০০ ঘন মিটার/সেকেন্ড। নদীটি বন্যাপ্রবণ হওয়ায় জুলাই-আগস্ট মাসে এর পরিমাণ দাঁড়ায় আরো বেশি। কয়রা নদী জোয়ার-ভাটা দ্বারা প্রভাবিত হয়।


title: ইয়াকোভলেভ ইয়াক-১৩০

text: ইয়াকোভলেভ ইয়াক ১৩০ রাশিয়ার তৈরি একটি উচ্চতর জেট প্রশিক্ষণ বিমান। এটি একটি দুই আসন বিশিষ্ট, শব্দের চেয়ে কম গতি সম্পন্ন বিমান। ইয়াকোভলেভ এবং আয়েরমাক্কি যৌথভাবে এর উন্নয়ন সাধন করেছে। এর মাধ্যমে ৪র্থ এবং ৫ম প্রজন্মের বিমানের প্রশিক্ষণ নেওয়া যায়। এছাড়া, এটিকে হালকা জঙ্গি বিমান, গোয়েন্দা বিমান হিসেবেও ব্যবহার করা যায়। এটি সর্বোচ্চ ৩০০০ কেজি অস্ত্র বহন করতে পারে।


title: খড়ওস্ত

text: খড়ওস্ত খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।


title: খড়ওস্ত

text: খড়ওস্তের মুদ্রার এক পিঠে অশ্বারূঢ় বর্শা নিক্ষেপরত রাজার প্রতিকৃতি ও গ্রিক লিপিতে "খারাহোস্তেই সাত্রাপেই আর্তাউওউ" এবং অপর পিঠে সিংহের চিত্র সহ খরোষ্ঠী লিপিতে "ছত্রপস প্র খরোউস্তস অর্তস পুত্রস" কথাটি উৎকীর্ণ রয়েছে। এই লিপি থেকে জানা যায় যে, খড়ওস্তের পিতার নাম ছিল অর্ত


title: খড়ওস্ত

text: ভারতের মথুরা শহরে আবিষ্কৃত মথুরা সিংহ স্তম্ভশীর্ষ ভাস্কর্য্যে উৎকীর্ণ শিলালিপিতে খড়ওস্তের নাম উৎকীর্ণ রয়েছে। এই লিপি অনুসারে, খড়ওস্তের কন্যা তথা রজুবুলের পত্নী অয়শিঅ গৌতম বুদ্ধের স্মৃতিতে স্তূপ নির্মাণ করান।


title: ছাতনাই উচ্চ বিদ্যালয়

text: ছাতনাই উচ্চ বিদ্যালয় বাংলাদেশের রংপুর বিভাগের নীলফামারী জেলার ডিমলা উপজেলার অন্তর্গত পশ্চিম ছাতনাই ইউনিয়নের ঠাকুরগঞ্জ বাজারের পাশে অবস্থিত একটি শিক্ষা প্রতিষ্ঠান। এটি ১৯৬২ সালে প্রতিষ্ঠা লাভ করে। উক্ত এলাকার শিক্ষা বিস্তারে বিদ্যালয়টি বিশেষ ভূমিকা রেখে চলেছে। প্রতিবছর এখান থেকে অনেক শিক্ষার্থী সাফল্যের সাথে পাশ করে বের হচ্ছে।


title: ছাতনাই উচ্চ বিদ্যালয়

text: স্থানীয় ইউনিয়নের নামেই এই শিক্ষাপ্রতিষ্ঠানটির নামকরণ করা হয় বলে জনশ্রুতি রয়েছে।


title: ছাতনাই উচ্চ বিদ্যালয়

text: বিদ্যালয়টির প্রধান শিক্ষক মোঃ আব্দুল করিম। এছাড়াও আরো ১৩ জন শিক্ষক পাঠদান করে চলেছেন। বিদ্যালয়টির শিক্ষক সংকট রয়েছে।


title: বেঙ্গল প্যাক্ট

text: বেঙ্গল প্যাক্ট একটি চুক্তি যা ১৯২৩ খ্রিষ্টাব্দে বাংলার মুসলিম ও হিন্দুদের মধ্যে সাম্প্রদায়িক পার্থক্যজনিত সমস্যা সমাধানকল্পে সম্পাদিত হয়েছিল। চুক্তির উদ্যোক্তা দেশবন্ধু চিত্তরঞ্জন দাশ মুসলিমদের সাথে হিন্দুদের রাজনৈতিক অংশীদারিত্বের পক্ষপাতী ছিলেন। এই চুক্তিতে হোসেন শহীদ সোহরাওয়ার্দী‌র গুরুত্বপূর্ণ ভূমিকা ছিল।


title: বেঙ্গল প্যাক্ট

text: অসহযোগ আন্দোলন প্রত্যাহারের পর ভারতীয় জাতীয় কংগ্রেসের নেতৃবৃন্দের একটি অংশ আইন সভায় যোগদানের পক্ষে অবস্থান নেন। চিত্তরঞ্জন দাশ ও মতিলাল নেহরু এদের মধ্যে প্রভাবশালী ছিলেন। ১৯২২ সালের ডিসেম্বরে গয়ায় কংগ্রেসের বার্ষিক অধিবেশন হয়। এতে চিত্তরঞ্জন দাশ সভাপতিত্ব করেন। তিনি অধিবেশনে কাউন্সিল এন্ট্রি প্রোগ্রাম পেশ করেন। কংগ্রেসে তার এই প্রস্তাব প্রত্যাখ্যান করে। চিত্তরঞ্জন দাশ কংগ্রেসের সভাপতির পদ ত্যাগ করেন এবং পরের পছর ১৯২৩ সালের জানুয়ারিতে স্বরাজ্য দল গঠন করেন। এতে তিনি ডাঃ আনসারী, হাকিম আজমল খান, বিঠলভাই প্যাটেল, মতিলাল নেহরু, মাওলানা মোহাম্মদ আকরম খাঁ, মাওলানা মনিরুজ্জামান ইসলামাবাদি, ডাঃ বিধান চন্দ্র রায়ের সমর্থন পান।


title: বেঙ্গল প্যাক্ট

text: রাজনৈতিক কর্মসূচির সাফল্যের জন্য চিত্তরঞ্জন দাশ আইন পরিষদের মুসলিম সদস্যবৃন্দের সহায়তা চান। এসময় ১৯২৩ সালের এপ্রিলে স্যার আবদুর রহিম, মৌলভী আবদুল করিম, মৌলভী মুজিবুর রহমান, মাওলানা মোহাম্মদ আকরম খাঁ, মাওলানা মনিরুজ্জামান ইসলামাবাদি প্রমুখ মুসলিম নেতা ও জে এম সেনগুপ্ত, শরত চন্দ্র বসু, জে এম দাশ গুপ্ত, বিধান চন্দ্র রায় প্রমুখ হিন্দু নেতাদের সহায়তায় বেঙ্গল প্যাক্ট চুক্তিটি রচিত হয়। সে বছরের ১৬ ডিসেম্বর স্বরাজ্য দল এবং ১৮ ডিসেম্বর বঙ্গীয় প্রাদেশিক কংগ্রেস কমিটি এই চুক্তি অনুমোদন করে। প্রদেশে স্বনিয়ন্ত্রিত সরকার প্রতিষ্ঠিত হলে চুক্তি কার্যকর হবে বলে ঘোষণা করা হয়।


title: বেঙ্গল প্যাক্ট

text: চুক্তির কতিপয় ধারা ছিল:


title: বেঙ্গল প্যাক্ট

text: অধিকাংশ হিন্দু নেতা এই চুক্তির প্রতি বিরূপ ছিলেন। চুক্তি বিরোধী হিন্দু নেতৃবৃন্দ বলেন যে স্বরাজ্য দল ও কংগ্রেস কমিটি এই চুক্তি পাস করলেও কংগ্রেসের প্রকাশ্য অধিবেশনে চিত্তরঞ্জন দাশ ব্যর্থ হবেন। শ্যামসুন্দর চক্রবর্তী, সুরেন্দ্রনাথ ব্যানার্জী ও বিপিন চন্দ্র পাল এই চুক্তির বিরোধিতা করেন এবং তারা একে একতরফা বলে অভিযোগ করেন। হিন্দু গণমাধ্যমগুলো এর বিরুদ্ধে সমালোচনা শুরু করে। চিত্তরঞ্জন দাশের বিরুদ্ধে লেখক পাঁচকড়ি বন্দ্যোপাধ্যায় অমৃতবাজার পত্রিকায় লেখালেখি করেন। চিত্তরঞ্জন দাশকে অনেকেই সুবিধাবাদি ও মুসলিমদের প্রতি পক্ষপাতদুষ্ট বলে অভিযোগ করলেও তিনি তার মতে অটল ছিলেন। স্বাধীনতা অর্জনের জন্য তিনি হিন্দু মুসলিম ঐক্যে বিশ্বাসী ছিলেন এবং চুক্তির প্রয়োজনীয়তার উপর জোর দেন।


title: বেঙ্গল প্যাক্ট

text: অনেক হিন্দু নেতা চিত্তরঞ্জন দাশের বিরোধিতা করলেও তার সমর্থক হিন্দু নেতৃবৃন্দও ছিলেন। এদের মধ্যে ছিলেন সুভাষচন্দ্র বসু, কিরণশংকর রায়, অনিলবরণ রায়, বীরেন্দ্রনাথ শাসমল ও প্রতাপচন্দ্র গুহ।


title: বেঙ্গল প্যাক্ট

text: চুক্তির কারণে চিত্তরঞ্জন দাশ মুসলিমদের মধ্যে জনপ্রিয় হন। মুসলিমরা চিত্তরঞ্জন দাশের পরিকল্পনার প্রতি তাদের সমর্থন জানায়। তাদের দৃষ্টিতে চুক্তিটি সাম্প্রাদায়িক দ্বন্দ্বের মূলে আঘাত হানবে। ন্যায্য দাবির প্রতি হিন্দু নেতাদের পদক্ষেপের কারণে মুসলিম গণমাধ্যমগুলো হিন্দু নেতৃবৃন্দের প্রতি ধন্যবাদ প্রকাশ করে।


title: বেঙ্গল প্যাক্ট

text: ১৯২৩ সালের ডিসেম্বরে ভারতীয় জাতীয় কংগ্রেসের কোকোনদ অধিবেশন হয়। এই অধিবেশনে চুক্তিটি প্রত্যাখ্যান করা হয়। তাই চুক্তি পাস করানোর জন্য চিত্তরঞ্জন দাশ ১৯২৪ সালের জুনে সিরাজগঞ্জে বঙ্গীয় প্রাদেশিক কংগ্রেস সম্মেলন করেন এবং চুক্তি অনুমোদনের সর্বাত্মক চেষ্টা চালান। মাওলানা মোহাম্মদ আকরম খাঁ এই অধিবেশনের সভাপতি হন। অধিবেশনে প্রায় পনের হাজার প্রতিনিধি যোগ দেন। প্রায় সর্বসম্মতিক্রমে চুক্তি অধিবেশনে গৃহিত হয়।


title: বেঙ্গল প্যাক্ট

text:
সম্মেলনে চিত্তরঞ্জন দাশ বলেন:
হিন্দুরা যদি মুসলমানের মনে আস্থা সৃষ্টি করিতে না পারে, তবে হিন্দু-মুসলিম-ঐক্য আসিবে না। হিন্দু-মুসলিম-ঐক্য ব্যতীত আমাদের স্বরাজের দাবি চিরকাল কল্পনার বস্তুই থাকিয়া যাবে।


title: বেঙ্গল প্যাক্ট

text: ১৯২৫ সালে চিত্তরঞ্জন দাশের মৃত্যু ফলে চুক্তিটি আর বাস্তবায়িত হয়নি। তার অনেক অনুসারীও তার মৃত্যুর পর এই পথ থেকে সরে আসে।


title: বেঙ্গল প্যাক্ট

text: চুক্তি ব্যর্থ হওয়ায় মুসলিমরা মর্মাহত হয়। মুসলিমদের কাছে কংগ্রেসের সিদ্ধান্ত অদূরদর্শী ও অতি স্বার্থপর হিসেবে বিবেচিত হয়। অনেকে কংগ্রেস ও স্বরাজ্য দল থেকে সরে দাঁড়ান। ১৯২৬ সালে মৌলভী আবদুল করিম, মওলানা আব্দুর রউফ, খান বাহাদুর আজিজুল হক, মুহম্মদ আবদুল্লাহিল বাকী, মৌলভী আশরাফউদ্দীন, ড. এ সোহরাওয়ার্দী, এ কে ফজলুল হক প্রমুখ নেতা ইনডিপেন্ডেন্ট মুসলিম পার্টি গঠন করেন এবং হোসেন শহীদ সোহরাওয়ার্দী এর সাময়িক সম্পাদক হন। চুক্তির ব্যর্থতা মুসলিমদের চেতনায় আলোড়ন তোলে এবং ভবিষ্যত রাজনীতিতে তাদের ভূমিকা কী হবে তা নিয়ে পুনর্বিবেচনা দেখা দেয়।


title: অর্ত

text: অর্ত খ্রিস্টপূর্ব প্রথম শতাব্দীর একজন ইন্দো-সিথিয় রাজন্য ছিলেন।


title: অর্ত

text: অর্ত ইন্দো-সিথিয় শাসক মাউয়েসের জ্যেষ্ঠ ভ্রাতা ছিলেন। ইন্দো-সিথিয় শাসক খড়ওস্তের মুদ্রার এক পিঠে গ্রিক লিপিতে "খারাহোস্তেই সাত্রাপেই আর্তাউওউ" এবং অপর পিঠে খরোষ্ঠী লিপিতে "ছত্রপস প্র খরোউস্তস অর্তস পুত্রস" কথাটি উৎকীর্ণ রয়েছে। যা থেকে জানা যায় যে, অর্ত খড়ওস্তের পিতা ছিলেন।


title: পার্বত্য চট্টগ্রাম সংঘাত

text:
পার্বত্য চট্টগ্রাম সংঘাত বাংলাদেশের পার্বত্য চট্টগ্রাম এলাকায় সৃষ্ট একটি রাজনৈতিক সংঘাতরূপে পরিচিত। বাংলাদেশ সরকার এবং পার্বত্য চট্টগ্রাম জনসংহতি সমিতি ও তার সশস্ত্র উগ্র অঙ্গ-সংগঠন শান্তি বাহিনীর মধ্যে এ সংঘাতের সৃষ্টি হয়। বৌদ্ধ ও হিন্দু ধর্মাবলম্বী জুম্ম, চাকমা জনগোষ্ঠীসহ পার্বত্য চট্টগ্রামের অন্যান্য উপজাতির স্বায়ত্ত্বশাসনের অধিকার আদায়ের প্রেক্ষিতে এ সংঘাত ঘটে। ১৯৭৭ সালে সামরিক শাসনামলে সামরিক বাহিনীর সাথে শান্তি বাহিনী সংঘাতে জড়িয়ে পড়ে। ১৯৯৭ সালে পার্বত্য চট্টগ্রাম শান্তি চুক্তি স্বাক্ষরের পূর্ব পর্যন্ত সুদীর্ঘ ২২ বছর এ সংঘাত চলমান ছিল।
এমএন লারমার মৃত্যুর পর সন্তু লারমা নেতৃত্বাধীন শান্তি বাহিনী স্বায়ত্তশাসন প্রতিষ্ঠার সংগ্রাম থেকে বিচ্যুত হয়। এবং কিছু সুযোগ-সুবিধার বিনিময়ে বাংলাদেশ সেনাবাহিনীর সাথে একটি চুক্তি স্বাক্ষর করে অস্ত্র জমাদানের মাধ্যমে আত্মসমর্পণ করে। স্বায়ত্তশাসন প্রতিষ্ঠার সংগ্রাম থেকে বিচ্যুত ও আতর্মসমর্পণের মতন লজ্জ্বাকর বিষয়টা মানতে না পেরে অনেক শান্তি বাহিনীর সদস্য আত্মসমর্পণ না করে প্রসিত বিকাশ খীসার নেতৃত্বে গঠিত ইউপিডিএফ সংগঠনে নাম লেখায়।


title: পার্বত্য চট্টগ্রাম সংঘাত

text: সামরিক বাহিনী ও আধা-সামরিক বাহিনীর আক্রমণের প্রেক্ষিতে আন্তর্জাতিক পর্যায়ে গণহত্যা ও নৃজাতিগোষ্ঠী উচ্ছেদ হিসেবে পরিচিতি পেতে থাকে। আনসারদেরকে গণ ধর্ষনে সম্পৃক্ততার বিষয়েও প্রতিবেদন প্রকাশিত হয়। এ প্রসঙ্গে মার্ক লেভিন ‘গণহত্যার অন্য ধরণ’ নামে আখ্যায়িত করেন। এ আক্রমণকে তিনি বাংলাদেশের স্বাধীনতা যুদ্ধকালীন সময়ে গণ ধর্ষনের সাথে তুলনা করেন।


title: পার্বত্য চট্টগ্রাম সংঘাত

text: অ্যামনেস্টি ইন্টারন্যাশনালের মতে, জুন, ২০১৩ সাল পর্যন্ত বাংলাদেশ সরকার শান্তি চুক্তি বাস্তবায়নে জুম্ম জাতিগোষ্ঠীকে তাঁদের ভূ-খণ্ডে নিরাপদ প্রত্যাবর্তনে কোন ভূমিকা রাখেনি। বর্তমানে প্রায় নব্বুই হাজার জুম্ম পরিবার স্থানচ্যুত রয়েছে।


title: পার্বত্য চট্টগ্রাম সংঘাত

text: পাকিস্তান শাসনামলে তদানীন্তন পূর্ব-পাকিস্তানে এ সংঘাতের সূচনালগ্ন হিসেবে ধরে নেয়া হয়। ১৯৬২ সালে কাপ্তাই বাঁধ অবকাঠামো নির্মাণের ফলে লক্ষাধিক লোক স্থানচ্যুত হন। তাঁদের স্থানচ্যুতিতে তৎকালীন সরকার কোন গুরুত্ব দেয়নি ও হাজারো পরিবার ভারতে চলে যায়। বাংলাদেশ স্বাধীন হবার পর পার্বত্য চট্টগ্রামের বৌদ্ধ ধর্মাবলম্বী চাকমা রাজনীতিবিদ মানবেন্দ্র নারায়ণ লারমা স্বায়ত্ত্বশাসন ও ঐ অঞ্চলের জনগণের অধিকারকে স্বীকৃতি দেবার জন্য দাবী উত্থাপন করেন।


title: পার্বত্য চট্টগ্রাম সংঘাত

text: লারমা ও অন্যান্য পার্বত্য আদিবাসীর প্রতিনিধিগণ বাংলাদেশের সংবিধানের খসড়ার বিপক্ষে অবস্থান নেন। তাঁদের মতে ঐ সংবিধানে নৃজাতিগোষ্ঠীকে স্বীকৃতিসহ অ-মুসলিম ও অ-বাঙ্গালীদের সংস্কৃতিকে স্বীকৃতি দেয়া হয়নি। সরকারের নীতি কেবলমাত্র বাঙ্গালী সংস্কৃতি ও বাংলা ভাষাকে ঘিরে। এছাড়াও বাংলাদেশের সকল নাগরিককে বাঙ্গালী হিসেবে চিত্রিত করা হয়েছে। জাতির জনক বঙ্গবন্ধু শেখ মুজিবুর রহমানের সাথে পার্বত্য চট্টগ্রামের প্রতিনিধি দলের নেতা হিসেবে মানবেন্দ্র নারায়ণ লারমা’র আলোচনান্তে জানানো হয় যে, পার্বত্য নৃজাতিগোষ্ঠী বাঙ্গালী হিসেবে পরিচিতি লাভে একমত পোষণ করেছেন। এছাড়াও শেখ মুজিব জানিয়েছেন যে, পার্বত্য এলাকায় মুসলিম বাঙ্গালীদেরকে জোরপূর্বক আবাসনের ফলে স্থানীয় বৌদ্ধ ও সংখ্যালঘু হিন্দু জনগোষ্ঠী মেনে নিতে পারছে না।


title: পার্বত্য চট্টগ্রাম সংঘাত

text: ১৯৭৩ সালে লারমা ও অন্যান্য নেতৃবৃন্দ পার্বত্য চট্টগ্রাম জন সংহতি সমিতি (পিসিজেএসএস) প্রতিষ্ঠা করেন। এ সমিতিতে স্থানীয় আদিবাসী ও উপজাতীয় লোকগণ সংশ্লিষ্ট ছিলেন। পিসিজেএসএসের সশস্ত্র সংগঠন শান্তি বাহিনী সরকারী নীতির বিরুদ্ধে অবস্থান নিয়ে অস্থিতিশীল পরিবেশের সৃষ্টি করতে সচেষ্ট হয়। শেখ মুজিবের জরুরী শাসনামলে এ সঙ্কটের সূচনা ঘটে। ১৯৭৭ সালে বাংলাদেশ সেনাবাহিনীর যানবাহনে প্রথমবারের মতো আক্রমণ করে শান্তি বাহিনী। ভারত সরকার সীমান্তে ঘাঁটি গড়তে শান্তি বাহিনীকে সহায়তা করে।


title: পার্বত্য চট্টগ্রাম সংঘাত

text: শান্তি বাহিনী তাদের আক্রমণ পরিচালনার সুবিধার্থে এ অঞ্চলকে কয়েকটি ভাগে বিভক্ত করে। স্থানীয় অধিবাসীদের জোরপূর্বক সংগঠনে যোগ দিতে বাধ্য করে ও আনুষ্ঠানিকভাবে প্রশিক্ষণ প্রদান করে। বাঙ্গালী পুলিশ ও সৈনিক, সরকারী কার্যালয়, সরকারী কর্মকর্তা ও এতদাঞ্চলের বাঙ্গালী অধিবাসীদেরকে লক্ষ্য করে আক্রমণ পরিচালনা করতে থাকে। এছাড়াও এ বাহিনীর বিপক্ষে অবস্থানরত যে-কোন আদিবাসী ও সরকারকে সমর্থনদানকারীকেও আক্রমণ করতে দ্বিধাবোধ করেনি।


title: পার্বত্য চট্টগ্রাম সংঘাত

text: সরকারী তথ্য মোতাবেক জানা যায় যে, ১৯৮০ থেকে ১৯৯১ সালের মধ্যে ১,১৮০ ব্যক্তি শান্তি বাহিনীর হাতে প্রাণ হারায়। বাংলাদেশ সেনাবাহিনী, বাংলাদেশ পুলিশ, বাঙ্গালী বসবাসকারী, শান্তি বাহিনী ও এর সমর্থকেরা নৃজাতিগোষ্ঠী উচ্ছেদসহ মানবাধিকার হরণে সম্পৃক্ত হয়।


title: পার্বত্য চট্টগ্রাম সংঘাত

text: বাংলাদেশ দীর্ঘ পনের বছর সামরিক শাসনে পরিচালিত হয় ও ১৯৯০ সালে দেশে গণতন্ত্র ফিরে আসে। এ সময়কালে পার্বত্য চট্টগ্রাম এলাকায় রাখাইন সম্প্রদায়ের উপর বেশকিছু সহিংসতা পরিচালিত হয়। এতে বাংলাদেশ সামরিক বাহিনী ও বাংলাদেশ সরকারের সহায়তায় অবস্থানকারী লোকজন সম্পৃক্ত ছিলেন বলে জানা যায়। ১৯৮০ বাঙ্গালী ও সশস্ত্র বাহিনীর সদস্যরা ককজলি গ্রামে আক্রমণ চালিয়ে ৩০০জনকে হত্যা করে চলে যায়। ৩ মার্চ আরো একটি গণহত্যা পরিচালিত হয়। নিরাপত্তা বাহিনী তিন থেকে চার হাজার লোককে হত্যা করে। ২৫ মার্চ, ১৯৮১ তারিখে অবস্থানকারী লোকজন ও সেনাবাহিনীর সদস্যরা আক্রমণ চালায় ও মাটিরাঙ্গায় পাঁচশত জনকে হত্যা করে। ১৯৮৬ সালে পাচারিতে, ১৯৮৯ সালে লঙ্গুদুতে ৪০জন আদিবাসীকে হত্যা করা হয় ও ১৩,০০০ জন ভারতে শরণার্থী হিসেবে চলে যায়।


title: পার্বত্য চট্টগ্রাম সংঘাত

text: প্রতিবেদনে প্রকাশ পায় যে, ১৯৯২ সালে লোগাংয়ে শতশত লোক হত্যা করা হয় যাতে জীবন্ত পুড়ে ফেলাসহ আত্মরক্ষার্থে পালিয়ে যাবার সময় গুলি করে হত্যা করা হয়েছে। এ প্রেক্ষাপটে ইউরোপীয় ইউনিয়নে প্রস্তাব পাস করে যাতে বাংলাদেশ সরকারকে পার্বত্য এলাকায় সামরিক বাহিনীকে আক্রমণ করা থেকে বিরত থাকার কথা বলা হয়। ১৯৯৩ সালে ছাত্র আন্দোলনে বসতি স্থাপনকারী ও আইন-শৃঙ্খলা বাহিনীর সদস্যরা আক্রমণ করে। এরপর নানিয়াচরের গণহত্যায় ১০০ লোককে হত্যা করা হয়। জাতিসংঘের বিশেষ প্রতিনিধি অগণিত মানবাধিকার লঙ্ঘনের বিষয়গুলো প্রতিবেদন আকারে তুলে ধরেন।


title: পার্বত্য চট্টগ্রাম সংঘাত

text: হিসেব করে দেখা গেছে যে, ১৯৭১ থেকে ১৯৯৪ সালের মধ্যে প্রায় আড়াই হাজার জুম্ম মহিলা ধর্ষণের শিকারে পরিণত হয়েছেন। ১৯৯৫ সালে এক হিসেবে দেখা যায়, ধর্ষণের অধিকাংশই ঘটেছে ১৯৯১ থেকে ১৯৯৩ সালের মধ্যে যাতে আইন-শৃঙ্খলা বাহিনীর সম্পর্ক ছিল। তন্মধ্যে ৪০ শতাংশ ধর্ষণই গৌণ ছিল। ২০০৩ থেকে ২০০৭ সালের মধ্যে ২৭ শতাংশ ধর্ষণে আইন-শৃঙ্খলা বাহিনীর সাথে বাঙ্গালী জনগোষ্ঠীর সম্পৃক্ততা ছিল। কবিতা চাকমা ও গ্লেন হিলের ভাষ্য মোতাবেক দেখা যায়, জুম্ম মহিলাদের উপর যৌন নির্যাতন নিত্য-নৈমিত্তিক ঘটনার পর্যায়ে এসে দাঁড়িয়েছে। এ সংঘাতের সময় জুম্ম ব্যক্তিদের বিরুদ্ধে বাংলাদেশ কর্তৃপক্ষ উদ্দেশ্যপ্রণোদিতভাবে ভিন্ন কৌশল অবলম্বন, ধর্ষণ, নির্যাতন, গণহারে গ্রেফতার, কারাগারে নিক্ষেপ, অপহরণ করে যুদ্ধের পর্যায়ে নিয়ে যায়।


title: পার্বত্য চট্টগ্রাম সংঘাত

text: ক্রমবর্ধমান অস্থিতিশীল অবস্থা চলার প্রেক্ষিতে এলাকায় শান্তি-শৃঙ্খলা বজায় রাখার স্বার্থে বাংলাদেশ সরকার সেনাবাহিনী মোতায়েন করে। তৎকালীন রাষ্ট্রপতি জিয়াউর রহমান ঐ অঞ্চলের আর্থ-সামাজিক চাহিদা পূরণকল্পে একজন সেনাবাহিনীর জেনারেলের নিয়ন্ত্রণে রেখে পার্বত্য চট্টগ্রাম উন্নয়ন সংস্থা গঠন করেন। কিন্তু সরকারের এ পদক্ষেপ জনপ্রিয়তা পায়নি। বিভিন্নভাবে অপপ্রচার রটানো ও স্থানীয় জনগোষ্ঠীর বিরুদ্ধাচরণ এর অন্যতম প্রধান কারণ। সরকার ১৯৬২ সালে সৃষ্ট কাপ্তাই বাঁধের প্রেক্ষিতে প্রায় এক লক্ষ বাস্তুচ্যুত অধিবাসীদের দীর্ঘদিনের দাবী পূরণে ব্যর্থ হয়। বাস্তুচ্যুত অধিবাসীরা ক্ষতিপূরণ গ্রহণ করেনি ও চল্লিশ সহস্রাধিক চাকমা উপজাতি ভারতে চলে যায়।


title: পার্বত্য চট্টগ্রাম সংঘাত

text: শান্তি চুক্তির সম্পূর্ণ বাস্তবায়নের বিষয়গুলো প্রক্রিয়াধীন থাকলেও এ অঞ্চলটি সামরিকবাহিনীর সম্প্রসারণ ও অভিবাসন প্রক্রিয়া অব্যাহত রয়েছে। গণহারে গ্রেফতার, হত্যা, ধর্ষণের মাধ্যমে মানবাধিকার লঙ্ঘনের ঘটনা ঘটছে। এছাড়াও, মানবাধিকার কর্মীদেরকে নানা প্রশ্নবানে জর্জরিত করাসহ গ্রেফতার করা হচ্ছে। ২৬ আগস্ট, ২০০৩ তারিখে প্রকাশিত এশিয়ান সেন্টার ফর হিউম্যান রাইটসের প্রতিবেদনে জানা যায়, আইন-শৃঙ্খলা বাহিনী অধিবাসীদের সাথে পরিকল্পনা করে একযোগে দশটি গ্রামে আক্রমণ পরিচালনা করে। শতশত লোক বাস্তুচ্যুত হয়। হিসেব করে দেখা গেছে, দশজন সংখ্যালঘু নারী ধর্ষণের শিকারে পরিণত হয়েছেন। এছাড়াও, দাদির কাছ থেকে নয়মাসের শিশুকে ছিনিয়ে নিয়ে আইন-শৃঙ্খলা বাহিনীর সদস্যরা ধর্ষণ করে। জুম্ম জনগোষ্ঠী সাংবিধানিক কোন স্বীকৃতি পায়নি ও তাঁদেরকে অনগ্রসরমান জনগোষ্ঠী হিসেবে আখ্যায়িত করা হয়েছে।


title: তক্ষশিলা তাম্রপত্র

text: তক্ষশিলা তাম্রপত্র বা পতিক তাম্রপত্র প্রথম শতাব্দীতে নির্মিত একটি তাম্রপত্র, যা বর্তমানে ব্রিটিশ মিউজিয়ামে সংরক্ষিত রয়েছে।


title: তক্ষশিলা তাম্রপত্র

text: খরোষ্ঠী লিপিতে উৎকীর্ণ এই তাম্রপত্র থেকে জানা যায় যে, মহারাজ মোগের রাজত্ব শুরু হওয়ার ৭৮ বছর পরে পানেমোস মাসের পঞ্চম দিনে চুখ্‌স অঞ্চলের ইন্দো-সিথিয় সত্রপ লিঅক কুশুলকের পুত্র পতিক কুশুলক তক্ষশিলার একটি বৌদ্ধবিহারে গৌতম বুদ্ধের স্মৃতিবিজড়িত বস্তু প্রদান করেন।


title: লিঅক কুশুলক

text: লিঅক কুশুলক একজন ইন্দো-সিথিয় সত্রপ ছিলেন, যিনি খ্রিস্টপূর্ব প্রথম শতাব্দীতে চুখ্‌স অঞ্চল শাসন করেন।


title: লিঅক কুশুলক

text: খরোষ্ঠী লিপিতে উৎকীর্ণ তক্ষশিলা তাম্রপত্র থেকে জানা যায় যে, মহারাজ মোগের রাজত্ব শুরু হওয়ার ৭৮ বছর পরে পানেমোস মাসের পঞ্চম দিনে পতিক কুশুলক তক্ষশিলার একটি বৌদ্ধবিহারে গৌতম বুদ্ধের স্মৃতিবিজড়িত বস্তু প্রদান করেন। পতিক কুশুলক চুখ্‌স অঞ্চলের ইন্দো-সিথিয় সত্রপ লিঅক কুশুলকের পুত্র ছিলেন।


title: পতিক কুশুলক

text: পতিক কুশুলক একজন ইন্দো-সিথিয় সত্রপ ছিলেন, যিনি খ্রিস্টপূর্ব প্রথম শতাব্দীর শেষ ভাগ হতে খ্রিস্টীয় প্রথম শতাব্দীর প্রথমার্ধ পর্য্যন্ত চুখ্‌স অঞ্চল শাসন করেন।


title: পতিক কুশুলক

text: খরোষ্ঠী লিপিতে উৎকীর্ণ তক্ষশিলা তাম্রপত্র থেকে জানা যায় যে, মহারাজ মোগের রাজত্ব শুরু হওয়ার ৭৮ বছর পরে পানেমোস মাসের পঞ্চম দিনে ইন্দো-সিথিয় সত্রপ লিঅক কুশুলকের পুত্র পতিক কুশুলক তক্ষশিলার একটি বৌদ্ধবিহারে গৌতম বুদ্ধের স্মৃতিবিজড়িত বস্তু প্রদান করেন।


title: জিহোনিঅ

text: জিহোনিঅ (রাজত্বকাল আনুমানিক ২০-৪০ খ্রিস্টাব্দ) একজন ইন্দো-সিথিয় সত্রপ ছিলেন, যিনি খ্রিস্টীয় প্রথম শতাব্দীর প্রথমার্ধে চুখ্‌স অঞ্চল শাসন করেন।


title: জিহোনিঅ

text: জিহোনিঅর মুদ্রার এক পিঠে চাবুক হাতে ও ধনুক পিঠে অশ্বারূঢ় রাজার প্রতিকৃতি এবং গ্রিক লিপিতে "মান্নোলোউ উইওউ সাত্রাপি জেইওনিসোউ" কথাটি এবং অপর পিঠে কোন নগরদেবীর নিকট হতে রাজার মুকুট লাভের চিত্র ও খরোষ্ঠী লিপিতে "মনিগুলস ছত্রপস পুত্রস ছত্রপস জিহুনিঅস" কথাটি উৎকীর্ণ রয়েছে। মুদ্রার এই লিপিগুলি থেকে জানা যায় যে, জিহোনিঅর পিতার নাম ছিল মনিগুল।


title: ইউটিসি+০৮:০০

text: ইউটিসি+০৮:০০ একটি সময় অঞ্চল যা ইউটিসি থেকে ৮ ঘণ্টা এগিয়ে।


title: ইউটিসি+০৮:০০

text: এই সময় অঞ্চলে আনুমানিক ১৭০৮ কোটি জনসংখ্যা বাস করে, যা মোট জনসংখ্যার ২৪%, যা সর্বাধিক জনসংখ্যার সময় অঞ্চল।


title: ইউটিসি+০৮:০০

text: এই সময় অঞ্চল সব চীনা ভাষী দেশে ব্যবহার করা হয় এবং আন্তর্জাতিক চীনা ওয়েবসাইটে একই সময় প্রদান করে।


title: মৌসুমী ভৌমিক

text: মৌসুমী ভৌমিক (জন্ম: ১৯৬৪) একজন ভারতীয় বাঙালি সংগীত শিল্পী ও গীতিকার। তাঁর "এখনো গল্প লেখো" ও "আমি ঘর বাহির করি" অ্যালবাম দুটি ভারত ও বাংলাদেশের বাঙালি ও বাংলাভাষী মানুষের মাঝে ব্যাপক জনপ্রিয়তা লাভ করে। বিশেষ করে ২০০০ সালে প্রকাশিত "এখনো গল্প লেখো" অ্যালবামে তাঁর গাওয়া "স্বপ্ন দেখব বলে" গানটি সকল শ্রেণির মানুষের কাছে অসম্ভব জনপ্রিয়তা লাভ করে। তিনি নিজেই এই গানটির একই সাথে গীতিকার, সুরকার ছিলেন।


title: মৌসুমী ভৌমিক

text: মৌসুমী ভৌমিক জন্মগ্রহণ করেন ভারতের জলপাইগুড়িতে। তবে তাঁর বেড়ে ওঠা উত্তর-পূর্ব ভারতের মেঘালয়ের শিলংয়ে। তাঁর বাবা ও মায়ের পূর্বপুরুষদের বাড়ি ছিল বাংলাদেশের পাবনা আর বরিশালে। কিন্তু দেশভাগের আগেই তাঁদের পরিবার চাকরিসূত্রে ভারতে স্থিত হন।


title: মৌসুমী ভৌমিক

text: মৌসুমী ভৌমিক ২০০২ সালে "পারাপার" নামে একটি গানের দল গঠন করেন, কলকাতা ও লন্ডনের সদস্য নিয়ে এটি গঠিত হয়েছিলো।  ভারতীয় এবং পাশ্চাত্য সংগীতে এক যথার্থ মেল বন্ধন তৈরি করাতেই এ গানের দলের সৃষ্টি।


title: মৌসুমী ভৌমিক

text: তারেক মাসুদের "মাটির ময়না" সিনেমার সংগীত পরিচালনাও তিনি করেছিলেন। এই সিনেমাটি ২০০২ সালে কান চলচ্চিত্র উৎসবে সমালোচক পুরস্কার এবং ২০০৩ সালে করাচির কারা চলচ্চিত্র উৎসবে সেরা সংগীতের জন্য পুরস্কৃত হয়।


title: মৌসুমী ভৌমিক

text: এছাড়াও তিনি বাংলা লোকগান সংগ্রহ এবং এ নিয়ে গবেষণার কাজে নিজেকে নিয়োজিত রেখেছেন। বাংলাদেশে তাঁর গবেষণার বড় দুটি ক্ষেত্র হচ্ছে বৃহত্তর ফরিদপুর এবং সিলেট।


title: জগমোহন ডালমিয়া

text: জগমোহন ডালমিয়া, (৩০ মে ১৯৪০ - ২০ সেপ্টেম্বর ২০১৫) বিশিষ্ট ভারতীয় ক্রিকেট প্রশাসক ছিলেন। তিনি মিডিয়া জগতে "ভারতীয় ক্রিকেটের ম্যাকিওভেলী", "বাস্তববাদী রাজনীতির গুরু", "প্রত্যাবর্তনের গুরু" প্রভৃতি সম্মানসূচক বিশেষণে ভূষিত ছিলেন। তিনি দীর্ঘকাল ধরে ভারত ক্রিকেটের সর্বোচ্চ নিয়ন্ত্রণকারী সংস্থা ভারতীয় ক্রিকেট নিয়ন্ত্রণ বোর্ড ও বঙ্গীয় ক্রিকেট অ্যাসোসিয়েশনের সভাপতি ছিলেন। পূর্বে তিনি আন্তর্জাতিক ক্রিকেট কাউন্সিলের সভাপতি হিসেবেও দায়িত্ব পালন করেছেন। এছাড়া তিনি কলকাতা শহরে একজন ব্যবসায়ী হিসেবেও পরিচিত ছিলেন।


title: জগমোহন ডালমিয়া

text: ডালমিয়া ১৯৪০ সালের ৩০ মে কলকাতায় এক মারোয়াড়ি পরিবারে জন্মগ্রহণ করেন। তিনি স্কটিশ চার্চ কলেজ ও কলকাতা বিশ্ববিদ্যালয় থেকে পড়াশোনা করেন।


title: জগমোহন ডালমিয়া

text: ডালমিয়া ২০১৫ সালের ২০ সেপ্টেম্বর হৃদরোগে আক্রান্ত হয়ে কলকাতার একটি বেসরকারি হাসপাতালে মৃত্যুবরণ করেন।


title: রোকেয়া প্রাচী

text: রোকেয়া প্রাচী একজন বাংলাদেশী অভিনেত্রী, আবৃত্তিকার ও নির্মাতা।


title: রোকেয়া প্রাচী

text: রোকেয়া প্রাচীর শৈশব কাটে ফেনীসোনাগাজী ও ঢাকার মিরপুরে। তিনি ঢাকার 'আইডিয়াল মডেল উচ্চ বিদ্যালয়' থেকে মাধ্যমিক ও পরে 'লালমাটিয়া কলেজ' থেকে উচ্চ মাধ্যমিক পরীক্ষায় উত্তীর্ন হোন।


title: রোকেয়া প্রাচী

text: বাংলাদেশ টেলিভিশনে 'জয় পরাজয়' নাটকে অভিনয়ের মাধ্যমে টিভি নাটকে তার যাত্রা শুরু হয়। ১৯৯৭ সালে 'দুখাই' চলচ্চিত্রে অভিনয়ের মাধ্যমে তার চলচ্চিত্রে অভিনয়ের যাত্রা শুরু হয়। উল্লেখ্য, তার পরপর তিনটি ছবি অস্কারের জন্য মনোনীত হয়েছিলো।


title: রোকেয়া প্রাচী

text:
অভিনয়ের পাশাপাশি টিভি নাটক ও কাহিনীচিত্র নির্মাণেও ব্যস্ত রয়েছেন রোকেয়া প্রাচী। বেশ কয়েকটি টেলিছবি নির্মাণ করেছেন ইতোমধ্যে। এর মধ্যে উল্লেখযোগ্য হলো ‘তালিকা’, ‘স্বপ্ন সত্যি হতে পারে’, ‘রুবিনা, আমেনা ও ফুলকির গল্প’।
১৯৭৫ সালের ১৫ই আগস্ট এর হত্যাকান্ড নিয়ে সহিদ রহমানের গল্প অবলম্বনে নির্মিত কাহিনী চিত্র ‘কবি ও কবিতা’ পরিচালনা করেছেন রোকেয়া প্রাচী।। কাহিনীচিত্রটি ইতোমধ্যে দর্শকপ্রিয়তা অর্জন করেছে।
এর আগে, ২০০৯ সালে তিনি একটা প্রামান্যচিত্র নির্মাণ করেছিলেন, সেটাই ছিলো তার প্রথম পরিচালনা। এরপরে তিনি 'লুৎফুন্নেসা' ও 'বায়ান্ন'র মিছিলে' নামে আরও দুটি প্রামাণ্যচিত্র নির্মাণ করেছিলেন।


title: রোকেয়া প্রাচী

text: রোকেয়া প্রাচী জাতীয় ও আন্তর্জাতিক পর্যায়ে বিভিন্ন পুরস্কারের জন্য একাধিক বার মনোনিত ও পুরস্কৃত হয়েছেন।


title: মধ্যপন্থী

text: ধর্ম ও রাজনীতিতে, মধ্যমপন্থী বা মধ্যপন্থী () বলতে এমন ব্যক্তিদের বোঝানো হয় যারা চরমপন্থি, দলীয় পক্ষপাতী কিংবা আমূলপন্থী নয়। সাম্প্রতিক বছরগুলোতে, রাজনৈতিকভাবে মধ্যপন্থী পরিভাষাটি একটি বহুল আলোচিত শব্দ হিসেবে স্থান করে নিয়েছে।


title: মধ্যপন্থী

text: সত্যিকারের মধ্যমপন্থি কোন রাজনৈতিক মতবাদ না থাকার কারণে বাস্তবে আদর্শ মধ্যপন্থিদের অস্তিত্ব নিয়ে বিতর্ক রয়েছে।


title: মধ্যপন্থী

text: দার্শনিক এরিস্টটল অঢেল সম্পদশালী ও হতদরিদ্র অথবা গোত্রীয় ও অত্যাচারী শাসকগোষ্ঠী অপেক্ষা কেন্দ্রীয়ভাবে নিয়ন্ত্রিত মিত্রভাবাপন্ন রাজনীতির পক্ষপাতী ছিলেন।


title: মধ্যপন্থী

text: যে সকল ভোটার নিজেদের কেন্দ্রপন্থি হিসেবে দাবি করেন তাঁরা প্রায়শই এর দ্বারা বোঝাতে চান যে, তাঁরা চরম ডানপন্থী বা চরম বামপন্থী কোনটাই নন বরং তাঁরা মধ্যমপন্থি রাজনৈতিক দৃষ্টিভঙ্গির অধিকারী। গ্যালাপ সংস্থার প্রকাশিত বিগত ২০ বছরের ভোট গণনায় ৩৫-৩৮% মার্কিন ভোটার নিজেদের মধ্যমপন্থি হিসেবে চিহ্নিত করেছেন। ভোটাররা নিজেদের মধ্যপন্থি হিসেবে চিহ্নিত করার অনেকগুলো কারণ থাকতে পারেঃ বাস্তবতা, আদর্শিক অথবা অন্যকিছু। ধারণা করা হয় যে, বিভিন্ন ব্যক্তি সম্পূর্ণ পরিসংখাঙ্গত কারণসমূহের উপর ভিত্তি করে কেন্দ্রপন্থি দলগুলোকে ভোট দেন।


title: মধ্যপন্থা (দ্ব্যর্থতা নিরসন)

text: মধ্যপন্থা বলতে বোঝানো যেতে পারে:


title: জর্জ হার্স্ট

text: জর্জ হার্বার্ট হার্স্ট (; জন্ম: ৭ সেপ্টেম্বর, ১৮৭১ - মৃত্যু: ১০ মে, ১৯৫৪) ইয়র্কশায়ারের কির্কহিটনে জন্মগ্রহণকারী পেশাদার ইংরেজ টেস্ট ক্রিকেটার ছিলেন। ১৮৯৭ থেকে ১৯০৯ মেয়াদকালে ইংল্যান্ড ক্রিকেট দলের অন্যতম সদস্য ছিলেন তিনি। এ সময়ে তিনি দুইবার অস্ট্রেলিয়া সফর করেন। এছাড়াও, ঘরোয়া প্রথম-শ্রেণীর ক্রিকেটে ইয়র্কশায়ারের প্রতিনিধিত্ব করেন জর্জ হার্স্ট। তিনি তাঁর সময়কালে অন্যতম সেরা অল-রাউন্ডার ছিলেন। বামহাতে মিডিয়াম-ফাস্ট বোলিংয়ের পাশাপাশি ডানহাতে ব্যাটিংয়ে পারদর্শী ছিলেন তিনি।


title: জর্জ হার্স্ট

text: হাডার্সফিল্ডের কাছাকাছি কির্কহিটনের ব্রাউন কাউ ইন এলাকায় হার্স্ট জন্মগ্রহণ করেন। জেমস হার্স্ট ও সারাহ মারিয়া উলহাউস দম্পতির ১০ সন্তানের মধ্যে তিনি সর্বকনিষ্ঠ ছিলেন। ১৮৮০ সালে বাবা মারা গেলে তিনি তাঁর বোন মেরি এলিজাবেথ উলহাউস ও তাঁর স্বামী জন বেরি’র তত্ত্বাবধানে শৈশবকাল অতিবাহিত করেন।


title: জর্জ হার্স্ট

text: ১৮৯২ মৌসুমে হাডার্সফিল্ডে যোগ দেন। মৌসুমের শুরুতে ইয়র্কশায়ারে যোগ দেন ও মেরিলেবোন ক্রিকেট ক্লাবের বিপক্ষে অংশ নেন। ঐ সময়ে তিনি ব্যাটসম্যান হিসেবে সুবিধা না করলেও ১১ নম্বরে ব্যাটিংয়ে নেমে প্রথম ইনিংসে ২০ ও দ্বিতীয় ইনিংসে অপরাজিত ৪৩* রান তোলেন। বোলিংয়ে নেমে ৪/২৯ ও ২/৫৮ লাভ করেন। উইজডেন ক্রিকেটার্স অ্যালমেনাকের সম্পাদক সিডনি পারডনের দৃষ্টিতে তাঁর বোলিং বেশ আকর্ষণীয় ছিল।


title: জর্জ হার্স্ট

text: ১৮৯৯ থেকে ১৯০৯ সময়কালে ইংল্যান্ডে অনুষ্ঠিত সকল টেস্ট সিরিজে খেলেন। কিন্তু, অস্ট্রেলিয়া সফরে তিনি নিজেকে খেলার পরিবেশের সাথে মানিয়ে নিতে পারেননি।


title: জর্জ হার্স্ট

text: ১৮৯৭-৯৮ মৌসুমের শীতকালে অস্ট্রেলিয়া সফরের জন্য অ্যান্ড্রু স্টডার্টের নেতৃত্বাধীন ইংল্যান্ড দলের সদস্য মনোনীত হন। কিন্তু দলটি বেশ অগোছালো ছিল ও ৪-১ ব্যবধানে সিরিজে পরাজিত হয়। অস্ট্রেলিয়ার পিচগুলো ব্যাটসম্যানদের অনুকূলে ছিল ও হার্স্টের বোলিংয়ের ধরন কার্যকরী ছিল না। সিরিজের প্রথম টেস্টে ছয় নম্বরে ব্যাটিংয়ে নেমে ৬২ রান তোলেন। ৪১ ওভার বোলিং করলেও তিনি কোন উইকেট লাভ করতে পারেননি। তাস্বত্ত্বেও তাঁর দল জয়লাভ করেছিল। পাঁচ টেস্টের ঐ সিরিজের চারটিতে তিনি অংশগ্রহণ করেন। দ্বিতীয় টেস্টে তিনি তাঁর প্রথম উইকেট তুলে নেন। কিন্তু ঐ সিরিজে তিনি কেবলমাত্র দুটি উইকেট পেয়েছিলেন। তৃতীয় টেস্টে ৮৫ রান সংগ্রহ করেন যা তাঁর টেস্ট জীবনে সর্বোচ্চ সংগ্রহ ছিল। এরপর তিনি ঐ সিরিজে আরও একবার দুই অঙ্কের কোঠায় পৌঁছেন। সিরিজ শেষে তিনি ২৯.৫৭ গড়ে ২০৭ রান তুলেছিলেন।


title: জর্জ হার্স্ট

text: ১৯০২ সালের ওভাল টেস্টে তিনি ও তাঁর ইয়র্কশায়ারের বোলিং সঙ্গী উইলফ্রেড রোডস শেষ উইকেটে ১৫ রান তুলে নিয়ে দলকে জয় এনে দেন।


title: জর্জ হার্স্ট

text: শুরুতে তিনি বিশেষজ্ঞ ব্যাটসম্যান হিসেবে পরিচিত ছিলেন। পরবর্তীতে ১৯০০ সালের দিকে নিজের বোলিংয়ের ভঙ্গীমা পরিবর্তন করেন। শূন্যে বলকে সুইং করার ধরন পাল্টানোর কৌশল আবিষ্কার করেন। প্রথমদিকের অন্যতম বোলার হিসেবে বলকে সুইং করার উপর দক্ষতা থাকায় ব্যাটসম্যানগণ তাঁর বল মোকাবেলা ব্যর্থ হতেন। এরফলে তিনি বেশ সফলতা লাভ করেন। কিন্তু, আঘাতপ্রাপ্তির ফলে তাঁর বোলিংয়ের দক্ষতা অনেকাংশেই কমে যায়। তাস্বত্ত্বেও প্রথম বিশ্বযুদ্ধের পূর্ব পর্যন্ত তাঁর বোলিং বেশ কার্যকরী ছিল।


title: জর্জ হার্স্ট

text: প্রথম বিশ্বযুদ্ধের পর ইয়র্কশায়ারে ফিরে ইটন কলেজে ১৯২০ সালে ক্রিকেট কোচ হিসেবে নিযুক্ত হন। এ পদে তিনি ১৯৩৮ সাল পর্যন্ত কর্মরত ছিলেন। অবসর পরবর্তীকালে তিনি মৃত্যুর পূর্ব-পর্যন্ত নিয়মিতভাবে ইয়র্কশায়ারের সাথে সম্পর্ক বজায় রাখেন। সেখানে তিনি তরুণ খেলোয়াড়দের প্রশিক্ষণ প্রদানসহ পরিচিতি ঘটাতে সহায়তা করেন।


title: জর্জ হার্স্ট

text: খেলোয়াড়ী জীবন থেকে অবসর নেয়ার পর প্রথম-শ্রেণীর ক্রিকেটে মাঝে-মধ্যে আম্পায়ারিত্ব করতেন। ১৯২২ থেকে ১৯৩৮ সালের মধ্যে স্কারবোরা উৎসবের প্রত্যেক বছরেই কমপক্ষে একটি খেলা পরিচালনা করেছেন। এছাড়াও ১৯৩৬ সালে জ্যামাইকায় ইয়র্কশায়ারের সফরে দুইটি খেলায় আম্পায়ারের দায়িত্বে ছিলেন।


title: জর্জ হার্স্ট

text: ১৮৯১ থেকে ১৯২১ মেয়াদকালে ঘরোয়া প্রথম-শ্রেণীর ক্রিকেটে ইয়র্কশায়ারের সদস্য থাকা অবস্থায় চৌদ্দবার এক মৌসুমে প্রথম-শ্রেণীর খেলায় এক হাজার বা ততোধিক রান এবং একশত বা ততোধিক উইকেট লাভের ন্যায় অনন্য সাধারণ কৃতিত্ব ডাবল লাভ করেন। দলীয় সঙ্গী উইলফ্রেড রোডসের ১৬বার ডাবল লাভের পর দ্বিতীয় সর্বোচ্চ ১৪বার ডাবল লাভ করেন। প্রথম-শ্রেণীর ক্রিকেটে ৩৬,৩৫৬ রানসহ ২,৭৪২টি উইকেট দখলের কৃতিত্ব দেখিয়েছেন।


title: জর্জ হার্স্ট

text: ১৯০১ সালে উইজডেন ক্রিকেটার্স অ্যালমেনাক কর্তৃক তিনি বর্ষসেরা ক্রিকেটাররূপে মনোনীত হন।


title: জর্জ হার্স্ট

text: সম্ভবতঃ কাউন্টি ক্রিকেটে চমৎকার ক্রীড়াশৈলীর জন্য হার্স্ট অধিকতর পরিচিতি পেয়েছেন। তিনি ও রোডস ইয়র্কশায়ারকে ধারাবাহিকভাবে তিনবার চ্যাম্পিয়নশীপের শিরোপা এনে দেন। ১৯০৬ সালে ২৩৮৫ রান ও ২০৮ উইকেট তুলে নিয়ে অনন্য সাধারণ ‘ডাবল ডাবল’ লাভ করেন। এ সময় তিনি একমাত্র খেলোয়াড় হিসেবে প্রথম-শ্রেণীর একই খেলায় দুইবার শতক ও দুইবার পাঁচ-উইকেট লাভের কৃতিত্ব প্রদর্শন করেন।


title: জর্জ হার্স্ট

text: ১ জানুয়ারি, ১৮৯৬ তারিখে এমা কিলনারের সাথে বৈবাহিক সম্পর্ক স্থাপন করেন। একই বছরের ৬ অক্টোবর জেমস নামীয় সন্তানের জন্ম হয়। দ্বিতীয় সন্তান অ্যানি ডিসেম্বর, ১৮৯৯ ও মলি নাম্নী তৃতীয় সন্তান এপ্রিল, ১৯০৬ সালে জন্ম নেয়। এ দম্পতি প্রথমে কির্কহিটনে ও পরবর্তীতে মার্শে স্থানান্তরিত হন। শেষ জীবনে তাঁর শারীরিক কাঠামো বেশ ভেঙ্গে পড়ে ও নার্সিং হোমে সময় অতিবাহিত করতে থাকেন। ১৯৫৩ সালে এমা মৃত্যুবরণ করেন। স্ত্রীর মৃত্যুর বারোমাস পর ১০ মে, ১৯৫৪ তারিখে তাঁর দেহাবসান ঘটে। লিডসের লন্সউড ক্রিমেটোরিয়ামে তাঁকে সমাহিত করা হয়।


title: রজুবুল

text: রজুবুল বা রঞ্জুবুল ইন্দো-সিথিয় শাসক ছিলেন, যিনি খ্রিস্টপূর্ব প্রথম শতাব্দীর শেষ ভাগ হতে খ্রিস্টীয় প্রথম শতাব্দীর প্রথমার্ধ পর্য্যন্ত পূর্ব পাঞ্জাব ও উত্তরাপথের মথুরা অঞ্চল শাসন করেন। তিনি শেষ ইন্দো-গ্রিক শাসক দ্বিতীয় স্ত্রাতোন সোতেরকে সিংহাসনচ্যুত করে ইন্দো-গ্রিক রাজ্যের অবসান ঘটান।


title: রজুবুল

text: ভারতের মথুরা শহরে আবিষ্কৃত মথুরা সিংহ স্তম্ভশীর্ষ ভাস্কর্য্যে উৎকীর্ণ শিলালিপিতে রজুবুলের নাম উৎকীর্ণ রয়েছে। এই লিপি অনুসারে, খড়ওস্তের কন্যা তথা রজুবুলের পত্নী অয়শিঅ গৌতম বুদ্ধের স্মৃতিতে স্তূপ নির্মাণ করান।


title: কেন্দ্রপন্থী রাজনীতি

text: রাজনীতিতে, কেন্দ্রিকতাবাদ বা কেন্দ্রপন্থা () হল একটি রাজনৈতিক মতাবাদ বা সুনির্দিষ্ট অবস্থান যা বামপন্থী বা ডানপন্থী অভিমুখী শক্তিশালী রাজনৈতিক পরিবর্তনের বিরোধিতা করে সামাজিক সমতা নীতির ও সামাজিক বিভাজন নীতির ভারসাম্যকে সমর্থন বা গ্রহণ করে। কেন্দ্রীয় ডান ও কেন্দ্রীয় বাম নামক উভয় রাজনীতিই কেন্দ্রপন্থার সাথে সাধারণভাবে সংযুক্ত থেকে তাঁদের স্ব স্ব রাজনৈতিক পন্থার পক্ষাবলম্বন করে।  এই পরিভাষাটি প্রায়শই থার্ড ওয়ে বা তৃতীয় পন্থা নামক একটি রাজনৈতিক অবস্থানের সদৃশ হিসেবে ব্যবহৃত হয়, যা ছিল ১৯৯০ সালে  বিল ক্লিনটন, টনি ব্লেয়ার এবং পল কিটিং কর্তৃক জনপ্রিয় হওয়া ভারসাম্যমুখী কট্টরপন্থাবিরোধী নীতিবিশিষ্ট একটি রাজনৈতিক মতবাদ।


title: দেওয়ান মোহাম্মদ আজরফ

text: দেওয়ান মোহাম্মদ আজরফ (২৫ অক্টোবর ১৯০৬ - ১ নভেম্বর ১৯৯৯) ছিলেন বাংলাদেশের একজন প্রখ্যাত ইসলামী চিন্তাবিদ, দার্শনিক., সাহিত্যিক ও সমালোচক। তিনি বাংলাদেশের সুনামগঞ্জে জন্মগ্রহণ করেন। ১৯৯৩ সালে তিনি বাংলাদেশের জাতীয় অধ্যাপক হিসাবে সম্মাণিত হয়েছিলেন এবং একুশে পদক, স্বাধীনতা পুরষ্কারে ভূষিত হয়েছিলেন।


title: দেওয়ান মোহাম্মদ আজরফ

text:
তিনি বাংলা ভাষা আন্দোলনের একজন সমর্থক ছিলেন। আন্দোলনে সমর্থনের দায়ে, ১৯৫৪ সালে সুনামগঞ্জ কলেজের অধ্যক্ষের পদ থেকে তাকে বরখাস্ত করা হয়, যদিও একই বছর আবার তাকে বহাল করা হয়। তার সমর্থন খুব জোরালো ছিল ১৯৪৮ সালে যখন তিনি "নাও বেলাল" লিখেন। তিনি কায়কোবাদ সাহিত্য মজলিসের (১৯৭২–৯৯) সাথে সক্রিয়ভাবে জড়িত ছিলেন।
আজরফ মুরারিচাঁদ কলেজ, সিলেট থেকে ১৯৩০ সালে সম্মানের সহিত বিএ পাশ করেন এবং ১৯৪৩ সালে ঢাকা বিশ্ববিদ্যালয় থেকে দর্শনে এমএ ডিগ্রী অর্জন করেন। ১৯৪৮ সালে তিনি সুনামগঞ্জ কলেজের অধ্যক্ষ হয়ে চাকরীতে যোগদান করেন। সুনামগঞ্জ কলেজ থেকে চাকরী শেষে তিনি বিভিন্ন কলেজে শিক্ষাদান করেছেন। এমনকি তিনি ঢাকার আবুজর গিফারি কলেজে ১৯৬৭ সাল থেকে ১৯৮০ সাল পর্যন্ত অধ্যক্ষের দায়িত্বে ছিলেন। তিনি ঢাকা বিশ্ববিদ্যালয়ের দর্শন এবং ইসলাম শিক্ষা বিভাগে খণ্ডকালীন শিক্ষক হিসেবে ১৯৭৩ থেকে ১৯৯০ সাল পর্যন্ত পাঠদান করেন। আবদুল হামিদ খান ভাসানীর একজন সমর্থক হয়ে, আসামে মুসলিম অভিবাসীদের উপর হস্তক্ষেপের প্রতিবাদে ১৯৪৬ সালে তিনি মুসলিম লীগে যোগ দেন। এবং পরবর্তীতে আসাম প্রাদেশিক কমিটিতে নির্বাচিত হন। ১৪৪ ধারা লঙ্ঘনের দায়ে তাকে ১০ মাসের জন্য কারাদণ্ড দেয়া হয়।


title: দেওয়ান মোহাম্মদ আজরফ

text:
তিনি কিছুদিনের জন্য, পাকিস্তান দার্শনিক কংগ্রেসের একজন সদস্য, এবং কোষাধ্যক্ষও ছিলেন। ১৯৮৪ থেকে ১৯৮৯ পর্যন্ত, তিনি বাংলাদেশ দার্শনিক এ্যাসোসিয়েশনের সভাপতি ছিলেন।
দেওয়ান আজরফের অসংখ্য গ্রন্থাবলী এবং রচনা রয়েছে। এদের মধ্যে:


title: দেওয়ান মোহাম্মদ আজরফ

text: এছাড়াও তার ৪০টিরও অধিক অপ্রকাশিত গ্রন্থ রয়েছে।


title: সরকারি বিজ্ঞান কলেজ সংযুক্ত হাই স্কুল

text: সরকারী বিজ্ঞান কলেজ সংযুক্ত হাই স্কুল () বাংলাদেশের একটি সরকারি শিক্ষাপ্রতিষ্ঠান যা ঢাকার তেজগাঁওয়ে অবস্থিত। এটি ঢাকার ২৪টি সরকারি বিদ্যালয়ের একটি।


title: এগারসিন্ধুর দুর্গ

text:
এগারসিন্ধুর দুর্গ ছিল মধ্যযুগের বাংলার একটি দুর্গ। বর্তমান বাংলাদেশের কিশোরগঞ্জ জেলার পাকুন্দিয়া উপজেলা সদর থেকে প্রায় আট কিলোমিটার দূরে এগারসিন্দুর অবস্থিত। বারো ভুঁইয়াদের নেতা ঈসা খান মুঘলদের বিরুদ্ধে লড়াইয়ে এই দুর্গ ব্যবহার করেছিলেন। বর্তমানে এই দুর্গের অস্তিত্ব নেই।
এগারসিন্দুরে রয়েছে - এগারসিন্দুর দুর্গ, বেবুথ রাজার দিঘি, সাদী মসজিদ, শাহ মাহমুদ মসজিদ। এটি ঈশা খাঁর শক্ত ঘাঁটি ছিল।


title: এগারসিন্ধুর দুর্গ

text: দুর্গটি তৎকালীন সময়ে বানার, শীতলক্ষা, আড়িয়াল খাঁ, গিয়র সুন্দা ইত্যাদির সংযোগস্থলে অবস্থিত ছিল। এ থেকে এগারসিন্ধুর নামটি উদ্ভব হয়।